
Princes Beatrix a bishita Parke Nacional Arikok 


El a keda satisfecho di conoce un parti mas di Aruba 





DIABIERNA atardi su Altesa Real Princes Beatrix acompaña 
pa Gobernador di Aruba sr. Alfonso Boekhoudt haci un bishita na 
Parke Nacional Arilcok. 

Na entrada e Park Rangernan a duna su Altesa Real un aplauso 
caluroso di bon-bini. 

Presidente di e fundacion drs. Greg Peterson y sra Natasha Silva, 
General Manager nobo di e Parke a duna un splicacion extenso di 
e Parke su importancia y tambe tocante di e riesgonan cu tin pa 
sobrevivencia di varios especia di nos animalnan indemico. 
Despues di e discursonan a sigui un recepcion ameno caminda 
cu su Altesa Real a combersa cu varios di e invitadonan presente. 
E musico Lee Conner cu su steelband a percura pa un ambiente 
Caribense masha special durante e atardi aki den Parke Nacional 
Arikok. 

Su Altesa Real Princes Beatrix sigur ta bolbe bek Hulanda hopi 
stasifecho di a conoce mas di serca nos parke y tur esnan cu ta 
traha duro y coopera cu nos Parke Nacional Arikok su exito. 

Minister Hooyboer-Winklaar a informa 
Bisdom riba su desconfiansa den SMOA 



MINISTER Hooyboer-Winldaar di Enseñansa y Famia a informa 
Bisdom di Willemstad pa cu e situacion den Stichting Middelbaar 
Onderwijs Aruba (SMOA) y Colegio Arubano, y a pidi intervencion 
urgente. 

Esald despues cu OCCA, e comision di mayor di Colegio Arubano 
a bati alarma riba e decision di e Rector interino y SMOA pa cu 
retiro masal di docentenan y diferente otro incidente pa cu e per- 
sonal di e scol. Mescos cu OCCA, Minister di Enseñansa ta indica 
den su carta na Bisdom di ta hopi preocupa p’e continuidad na 
Colegio Arubano y p’e interes general di studiante y docentenan 
di dicho scol. 

Conforme e denominacion di Colegio Arubano y e statutonan di 
SMOA e hunta di supervision ta consisti di un miembro cu ta wordo 
apunta pa Bisdom di Willemstad, un otro miembro cu ta wordo 
apunta pa comision di mayor OCCA y e demas miembronan ta 
wordo apunta dor di e dos miembronan aki cu ta wordo considera 
e miembronan primordial. 

Mirando cu OCCA, siendo parti nan mes di e Hunta di Supervi- 
sion di Colegio Arubano ta bati alarma ta un indicacion fuerte di 
un situacion sumamente problematico y preocupante den SMOA. 
Lamentablemente mester constata cu actualmente conforme e 
structura Gobierno como stakeholder y subsidiario no ta wordo 
representa den SMOA. 

Minister Hooyboer-Winldaar ta indica den su carta cu e situacion 
actual t’e resultado directo di e ultimo cambionan di statuto di 
SMOA cu ta contra ley y tambe dor di e maneho autoritario y 
solista di e Presidente di e Hunta di Supervision sr. Bart Kool. 
Segun e mandatario Ministerio di Enseñansa, riba conseho di De- 
partamento di Asunto Huridico di Gobierno, na mas cu un ocasion 
a informa SMOA cu a cambionan di statuto ta contra ley y cu si 
esakinan no wordo ahusta bek cu lo por tin consecuencia grandi pa 
cu e relacionnan di autoridad y responsabilidad interno y externo. 
Den e carta na Obispado e titular di enseñansa ta cataloga e rela- 
cion y comunicacion cu SMOA y particularmente cu sr. Bart Kool 
e ultimo añanan aki como sumamente dificil y casi imposibel. E 
Minister ta haci referencia aki na tur e incidentenan di e ultimo 
añanan entre Gobierno y SMOA cu a conduci na casonan den 
Corte entama dor di SMOA di cual tur a sali negativo pa 
directiva di scol. 

Como esun mas recien ta menciona e debate rond di e 
nombramento di e candidato pa Rector nobo di Colegio 
Arubano unda cu SMOA a ignora tur ley y regla vigente y 
ta opta pa bolbe manda Gobierno Corte sin ningun base. 


Minister Hooyboer-Winldaar ta haya esaki hopi lamentabel y ta 
indica cu tur esaki tabatin un impacto sumamente negativo riba 
ambos personal y studiantenan di e scol. Den e carta na Obispado 
e titular di enseñansa ta indica di a perde confiansa completo den 
e Presidente di Hunta di Supervision di SMOA, kende a wordo 
apunta dor di Bisdom den pasado. 

E mandatario ta pidi pa retiro di inmediato di sr. Bart Kool mirando 
e falta di confiansa como tambe a base di e hecho cu sr. Bart Kool 
a pasa su termino stipula p’e statutonan como miembro di SMOA. 
Aunke Ministerio di Enseñansa no a ricibi confirmacion oficial, 
mientrastanto por a tuma nota den medionan di prensa cu sr. 
Bart Kool a anuncia su retiro como Presidente di SMOA. Minister 
Hooyboer-Winldaar ta indica cu otro siman lo tene un reunion cu 
Obispado y OCCA pa discuti e futuro di SMOA y Colegio Aruba. 
E mandatario ta enfatisa cu hunto mester yega na un structura cu 
ta refleha e interes general y ta conta cu sosten di tur e stakeholders 
cu ta envolvi. 

Banco di Seguro Social Aruba 

MANEHO Dl BOET ADMINISTRATIVO 
PA SEGURO Dl MALESAY SEGURO Dl ACCIDENT 


* 

SVb 


Maneho Boet Administrativo 

Pa ley tur trahado residencia na Aruba 
mesterta inscribi na SVb pa ta segura pa 
e Seguro di Malesa y Seguro di Accident. 
Den caso cu e doño di trabao no ta duna 
e trahado e oportunidad pa inscribi na 
SVb e ta priva e trahado di e proteccion 
cual e seguronan aki ta ofrece. Ademas 
e ta comete fraude debi cu no ta paga 
prima pa e seguronan aki. 

Cu e Maneho di Boet Administrativo 
SVb a haya mas autoridad pa enfrenta e 
problemanan aki.Turdoño ditrabao tin e 
obligacion di duna informacion completo 
y corecto, y cumpli cu inscripcion di su 
trahadonan na SVb. Pa incumplimento cu 
e obligacionnan aki SVb porduna un Boet 
Administrativo. 

Suma di Boet Administrativo 

Den caso cu SVb constata un 
infraccion SVb tin diferente linea di guia 
den e Maneho di BoetAdministrativo pa 
determina si ta duna un boety con halto 
e boet aki por ta. 

E maneho aki ta determina con e 
Boet Administrativo ta wordo aplica 
manera ta poni den Landsveror- 
dening Ziekteverzekering y Lands- 
verordening Ongevallenverzekering. 
Entre otro ta ser determina: 

• Ken ta duna e boet. 

• Con ta duna e boet. 

• Ki ora e boetta caduca. 

• Con ta determina e suma di e boet. 

E maneha aki ta pa garantisa cu e ley ta 
wordo aplica na un forma proporcional y 
uniforme. 

Casonan individual 

Ora di determina e boet SVb mester 
tene cuenta cu cada caso individual y 
actua riba e principio di proporcionalidad 
('evenredigheidsbeginsel'). 

Esaki ta nifica cu ora di determina e 
boet ta tene cuenta cu e gravedad di e 
infraccion, culpabilidad di e doño di 
trabao y e circumstancianan den e caso 
specifico. 

Sumanan di boet pa categoria 

Na comienso SVb no lo duna boet di e 
suma maximo di AWG. 500.000,-., pero 
lo efectua sumanan di boet mas abao. 
No ta descarta cu pa futuro e sumanan 
aki por wordo adhusta si nan no tin e 
efecto desea. Tur e sumanan por wordo 
categorisa den e tres tabelnan poni riba 
e pagina aki. 

Mas informacion 

E texto completo di e Maneho di Boet 
Administrativo por wordo baha for di 
nos website www.svbaruba.org. Tambe 
poryena un email adres pa un copia ser 
manda. 


Categoria A: Formulario di inscripcion no ta yena completo/corecto 


CategoriaA: Formulario 
di Inscripcion 

A 1: yena 
incompleto 

A 2.1: yena incorecto 

A 2.2: yena incorecto 

Frecuencia di 
infraccion 


Prome 

biaha 

Cada 
ripiticion 
den 5 aña 

Prome 

biaha 

Cada 
ripiticion 
den 5 aña 

Momento cu ta constata 
iregularidad 

Inscripcion 

trahado 

Inscripcion 

trahado 

Inscripcion 

trahado 

Control 

trahado 

Control 

trahado 

Tipo di accion 

No por 
inscribi 

Boet 

Boet 

Boet 

Boet 

Boet pa no cumpli cu obligacion di suministra informacion di trahado: 

Porcentahe di Boet 100% 
Actuacion intencional 


AWG 500,- 

AWG 1000,- 

AWG 2500,- 

AWG 5000,- 

Porcentahe di Boet75% 
Culpabilidad grave 


AWG 375,- 

AWG 750,- 

AWG 1875,- 

AWG 3750,- 

Porcentahe di Boet50% 
Culpabilidad normal 


AWG 250,- 

AWG 500,- 

AWG 1250,- 

AWG 2500,- 

Porcentahe di Boet25% 
Culpabilidad minimo 


AWG 125,- 

AWG 250,- 

AWG 625,- 

AWG 1250,- 

Capacidad limita 

Por lo menos 5% 


AWG 25,- 

AWG 50,- 

AWG 125,- 

AWG 250,- 


Categoria B: No a inscribi trahado na tempo 


Categoria B: Inscripcion laat 


Frecuencia di 
infraccion 

Prome biaha 

Prome biaha 

Prome biaha 

Cada 

ripitic ion den 

5 aña 

Tempo di inscripcion 
despues cu trahado a 
drenta servicio 

Den 6 siman 
di 1 trahado 
of mas 

Den 1 aña di 

1 trahado of 

mas 

Despues di 1 aña 
di 1 trahado of 

mas 

Di 1 trahado of 

mas 

Tipo di accion 

Boet 

Boet 

Boet 

Boet 

Boet pa no cumpli cu obligacion di inscribi trahado prome cu drenta den servicio na tempo: 

Porcentahe di Boet 100% 
Actuacion intencional 

AWG 500,- 

AWG 1000,- 

AWG 1500,- 

AWG 3000,- 

Porcentahe di Boet75% 
Culpabilidad grave 

AWG 375,- 

AWG 750,- 

AWG 1125,- 

AWG 2250,- 

Porcentahe di Boet50% 
Culpabilidad normal 

AWG 250,- 

AWG 500,- 

AWG 750,- 

AWG 1500,- 

Porcentahe di Boet25% 
Culpabilidad minimo 

AWG 125,- 

AWG 250,- 

AWG 375,- 

AWG 750,- 

Capacidad limita 

Por lo menos 5% 

AWG 25,- 

AWG 50,- 

AWG 75,- 

AWG 150,- 

Categoria C: Nunca a inscribi trahado 

Categoria C: No a inscribi trahado 

Frecuencia di 
infraccion 

Prome biaha 

Prome biaha 

Prome biaha 

Cada 

ripiticion den 

5 aña 

Tempo di constata 
infraccion despues cu 
trahado a drenta servicio 

Den 6 siman 
di 1 trahado 
of mas 

Den 1 aña di 

1 trahado of 

mas 

Despues di 1 aña 
di 1 trahado of 

mas 

Di 1 trahado of 

mas 

Tipo di accion 

Boet 

Boet 

Boet 

Boet 

Boet pa nunca a cumpli cu obligacion di inscribi trahado prome cu drenta den servicio: 

Porcentahe di Boet 100% 
Actuacion intencional 

AWG 750,- 

AWG 1500,- 

AWG 2500,- 

AWG 5000,- 

Porcentahe di Boet75% 
Culpabilidad grave 

AWG 562,50 

AWG 1125,- 

AWG 1875,- 

AWG 3750,- 

Porcentahe di Boet50% 
Culpabilidad normal 

AWG 375,- 

AWG 750,- 

AWG 1250,- 

AWG 2500,- 

Porcentahe di Boet25% 
Culpabilidad minimo 

AWG 187,50 

AWG 375,- 

AWG 625,- 

AWG 1250,- 

Capacidad limita 

Por lo menos 5% 

AWG 37,50 

AWG 75,- 

AWG 125,- 

AWG 250,- 


-( SVb - Seguridad pa Aruba su comunidad 

Guardacosta cu control intensivo na Aruba 
tey pa sigui haci esaki sin anticipacion 



FOR di diahuebs ultimo, dilanti costa y den awanan rond di 
Aruba, tabatin un control intensive riba tur barco cu tabata yega 
y sali for di Aruba. 

E stationsschip Zr. Ms. Van Amstel, cu ta opera como parti di 
Guardacosta di Reino den Caribe, hunto cu participacion di Cut- 
ter Panter y di otro unidadnan di Guardacosta cu tin su punto di 
sosten na Aruba, a “bishita” varios embarcacion local como otro- 
nan cu tabata yega Aruba, a haci un listracion formal, enbusca di 
actividadnan illegal cu nan lo por a haci nan mes culpable di esaki. 


Inmediatamente a manda e helicopter di Guardacosta, e AW 139, 
mientras cu a manda tambe e embarcacion di Maritieme Politie pa 
bay brinda e asistencia necesario. 

Yegando n’e sitio, miembronan di tripulacion di Guardacosta y 
tambe di Maritieme Politie a subi e boto di e Scol di Sambuya, 
unda e sambuyador malo tabata. 

Abordo a dun’e e prome asistencia y a sali pa Barcadera, unda e 
sambuyador a ser recibi pa personal di Ambulance pa hib’e Hospital. 


Mester bisa cu den esaki tambe a participa e unidadnan di Guard- 
acosta, esta a haci uso di e avionnan pa patruya, cu a sali for di 
Hato, manera e DASH-8 y helicopter AW 139. 

Tambe for di e stationsschip e NH-90, e helikopter di Zr. Mr. van 
Amstel a participa n’e patruye aki. 

Durante e accion aki di parti di Guardacosta a participa tambe, 
Douane, Maritieme Politie, Imigracion y Directie Scheepvaart 
Aruba. 

Durante e accion aki, a drenta informacion cu un sambuyador a 
bira malo, ora cu e tabata sambuya banda di e rifnan di Barcadera. 


Riba e embarcacionnan cu a ser controla, e oficialnan di husticia a 
haya un arma di candela, cu a ser confisca. 

Tur e participantenan n’e accion di lustracion intensivo ald, por 
mira tras riba un bon cooperacion di e partnernan cu mester sa di 
tene un control rigoroso riba tur embarcacion, pero tambe riba e 
personal y nan carga. 

E partuye y control intensivonan ald no anuncia, sigur lo continua 
y haci pa Guardacosta y tur esnan conserni na Aruba, como parti 
di combatimento di trafico di droga, arma y tambe di personanan 
ilegal. 

E Chinees asesino ta un persona peligroso, kende 

Despues di asesina Richard Fingal sanger frieu, 
ainda den KIA a menasa otro señora cu morto 



E señora Chinees, M.T. kende diabierne ultimo a presenta den Corte di 
Husticia, unda a atende e caso casi henter dia, por conclui cu ta trata di un 
persona sumamente peligroso. Maske cu no a pidi un raport psicologico ni 
tampoco uno psiciatrico, si tuma na cuenta con el a mata e Director di Ser- 
limar, sanger frieu. 

Y ainda den Corte e no a demostra ningun clase di remordimento di loke el 
a haci, pa cual tin observador ta kere cu e no por a mata Fingal su so, pero 
segun investigacion di Recherche, y e manera cu e caso a lceda presenta cu 
reconstruccion di e caso, M.T. ta keda e unico culpable. 

E forma cu el a mata Richard Fingal, sin piedad, rnaske cu el a pidi pa tene 
cuenta cu su famia, asina mes, a proponi 23 hinca, a corte 4 biaha, mas a 
kibra su cabez cu martiu, M.T. ta un persona sumamente peligoroso y pesey 
hopi ta haya cu e castigo pidi di 10 aña ta mucho poco. 

Durante su detencion preventivo na KIA, dia 6 di februari di e aña aki, e 
Chinees M.T. a menasa un otro preso di lo mate y hasta lo a pasa man cu un 
schovel pa ehecuta su menasa. Ta danki un cuidador di preso, cu a evita esaki. 

Fiscal ni Huez no a kere e storia cu el a mata Richard Fingal pa defende su 
mes. Nunca su propio bida no tabata na peliger, pa awe bisa cu el a haci esey 
pa defense propio. 

Un biaha mas, tur esnan cu a sigui e caso aki den Corte ta di opinion cu loke 
cu Fiscal a pidi di 10 aña sera, ta mucho poco. 

Rene Herdé 


Nada lo stop nos 

Di sigui traha pa pone Aruba y tur nos hendenan n'e nivel cu nunca prome nos a yega! 


“E noticia cu un miembro di nos partido 
den e funcion di Minister ta wordo sospecha 
di ta envolvi den cosnan contra ley, a cay 
manera un bom serca nos. 

Nos no a wak niun prueba ainda y no ta na 
nos pa huzga niun hende. Pero nunca nos 
a pensa cu hasta un sospecho asina lo por 
bolbe sosode na Aruba, manera a sosode pa 
mucho hopi aña. 

No na Aruba y sigur no di un miembro di 
nos organisacion politico. 

Nos a traha mucho duro pa combati y pre- 
veni abuso di poder, corupcion y actonan 
ilicito dor di hende den funcionnan publico 
manera a sosode bou Gobierno anterior. 

Nos sa mucho bon kico tur a sosode bou di 
Gobierno anterior y cuanto nos a haci pa 
sigura cu hamas e cosnan ilicito ey lo por 
bolbe sosode na Aruba. 

Nos a traha mucho duro pa saca Aruba for 
di tur e diferente crisis y abismonan cu nos 
pais tabata aden na fin di 2009. 

Ni un sospecho manera esaki no tin mag 
di sosode mas. No na Aruba y sigur no den 
AVP”, asina Rene Herdé di e fraccion di AVP 
a declara siman pasa. 

NADA LO STOP NOS 

Rene Herdé a sigui bisa cu normanan di 
integridad ta esencial y indispensabel pa 
gobernacion di nos pais. 

“Nos (AVP) ta tene e normanan aki halto. 



Nan ta conta pa tur hende y den tur situa- 
cion. Pero tanten cu no presenta prueba, nos 
no por huzga tampoco. 

Pesey nos ta contento cu a yega n’e acuerdo 
p’e Minister bay “non activo” den su fun- 
cion, tanten cu e investigacion ta anda. 
Asina ta sigura cu Ministerio Publico por 
haci su trabou sin niun apariencia di intrev- 
encion of estorbo. Mientrastanto tur trabou 
di goberna nos pais ta sigui. Nos a yega hopi 
leu den saca nos pais for di e multiple crisis 
cu MEP a bay laga nos pais aden”, segun 
Rene Herde. 

E ultimo relato di e bishita di IMF di si- 
man pasa ta prueba di esey. Nos ta wak 
un cantidad di asunto riba diferente 
tereno cu nos mester sigui traha riba 
dje. 

En particular e creacion di un econo- 
mia nobo, mas amplio y berde, cu e 
meta pa sigura Aruba mas stabilidad 
y mas oportunidad den futuro. 

E generacion di Arubianonan den futuro 
mester sigui biba den un Aruba sigur y 
cu mas oportunidad pa trabou na nivel 
di nan estudio y nan esfuerso. Esey 
ta un di nos puntonan di focus 
principal. Awor cu nos a restaura y 
mehora e base economico compara 
cu loke e tabata prome cu 2009, nos 
por capitalisa y crea e ditres pilar 
economico. Pero nos mester actua 
awor y no perde tempo. 


Tin hopi pa haci pa logra esey y nos ta bay 
haci’e. No tin nada pa ldta nos atencion of 
stop nos. Ta nos responsabilidad y nos de- 
seo pa pone nos pais n’e nivel economico, 
financiero y social, cu nunca prome nos a 
yega di logra. 

Nos ta sumamente motiva dor di entre otro 
e raport di IMF y no tin nada pa stop nos 
awor, Rene Herdé a termina su comentario. 

Minister Richard Arends, contrario na opinion di MEP 

"IMF a anuncia cu a partir di e aña aki e 
actividadnan economico di Aruba ta mehora" 


RAPORT preliminar di IMF a lceda cla y ta 
positivo. Minister Richard Arends, encarga 
cu Asunto Economico y Comunicacion, 
hunto cu Prome Minister Eman y Minister 
di Finanza Angel Bermudez a splica algun 
detaye di e raport aki. 

Pa Minister Richard Arends ta di 4 bes cu e 
ta atende cu un mision di IMF, prome como 
consehero y awor como Minister. 

“Aruba, como miembro di Reino Flulandes, 
semper tabata cay bou di e region di Europa 
Occidental y awor pa prome bes ta resorta 
bou di e region di Caribe. 

Esaki ta haci e comparacion cu demas pais 
cu economianan similar hopi mas facil. 

Mi mes tambe a experiencia e mision aki 
hopi placentero. Nos a hiba discusionnan 
masha interesante. 

Ekipo di IMF a comparti modelonan cu 
nos y a duna nos un palet di costonan den 
termino economico di cada reforma. 

IMF a indica cu nos economia a slow down e 
ultimo tres añanan, dor di turismo y primor- 
dialmente turismo di Venezuela cu a cay. 
Pero, tambe e analistanan indica cu slow 
down economico ald ta debi n’e hecho cu 
Aruba su deficit a bira menos y ta bayendo 
den un surplus.” 

Richard Arends a splica cu tur e deficitnan cu 
Gobierno tabatin, bon of malo, ta fondonan 
cu tabata circula den e economia. 



“Un dado momento, ora Gobiemo ta bay corta 
gasto, menos e por contribui na actividadnan 
economico. 

IMF a indica cu e resultadonan economico di 
e ultimo tres añanan ta debi na turismo cu 
a bahay e consolidacion fiscal cu Gobiemo 
tabata tuma pa reduci e deficity debe di pais 
Amba, semper manteniendo e balansa. ” 

Arends ta masha contento di por anuncia cu 
IMF tin elogio p’e forma di traha di Gobi- 
erno y ta premira cu a partir di e aña aki e 
actividadnan economico lo mehora. Esaki ta 
debi no solamente na e proyectonan publico 
priva cu tin aworaki, pero tambe turismo cu 


ta lantando cabez bek y mas cu tur reaper- 
tura di e refineria. 

IMF a indica cu e maneho energetico di 
Aruba cu tin un componente economico 
hopi grandi, tambe a yuda pa por a garantisa 
un crecemento economico. 

Minister Arends a menciona e critica cu IMF 
tabatin riba e.o. su Ministerio y algun colega. 
“E ta un critica constante cu ta ensera flexi- 
bilisacion di e mercado laboral. E red-tape 
cu tin pa establece un negoshi y e gastonan 
pa haci negoshi aki na Aruba. 

IMF tambe a ripara durante e discusionnan 
cu gremionan - dos siman largo di reunion 
- cu tin señalnan mixto. 

Tin gremio ta haya cu mester bira mas flexi- 
bel y otronan juist no y ta haya e red-tape 
un bon filter y asina tabatin varios opinion 
y argumentacion”. 

Minister Richard Arends a bisa cu loke ta 
bon ta cu Departamento di Asunto Eco- 
nomico por a prueba cu a reduci substan- 
cialmente e tempo di espera pa haya un 
vestigingsvergunning. 

“Mi ta hopi satifecho di e conclusionnan 
prcliminar hopi balansa. Aki un par di 
luna e raport final ta keda cla. ” 




‘Taoist Tai CHi Society JLruBa 

Skema di klasnan pa principiante 
Cuminsando diamars 4 di april te 
diabierna 30 di juni 2017 


Lugar 

dialuna 

3 di april 

diamars 

4 di april 

diahuebs 

6 di april 

diabierna 

7 di april 

diasabra 

8 di april 

Stadionweg 13 

GRATIS 

Les di 
Introduccion 
7-9 p.m. 

9-11 a.m. 

5.30-7.30 p.m. 
7.00-9.00 p.m. 

9-11 a.m. 

7-9 p.m. 

9-11 a.m. 

8-10 a.m. 

Savaneta 

Prome Paso 
Kleuterschool 


7-9 p.m. 





Les di introduccion GRATIS v oportunidad pa registra: 

dialuna 3 di april 2017 di 7 pa 9 p.m. na Centro di TTCSA (Stadionweg 13) 


Yama pa mas informacion 583-0177 


Taoist Tai Chi Society Aruba 

Parlamentario Jeffrey Kelly: 

MEP no tin argumento valido ora ta trata enseñansa 


ULTIMAMENTE Partido MEP ta papia tocante kico si of kico 
no a wordo haci pa enseñansa durante gobernacion di partido AVP. 
MEP ta scoge pa keda tapa wowo pa desaroyonan positivo den 
enseñansa, pero cu sumo placer nos lo keda recorda MEP tocante 
e inversionnan cu a wordo haci durante e ultimo 8 añanan, segun 
Jeffrey Kelly di AVP. 

Pa cuminsa nan mes ta admiti cu durante e ultimo añanan a inverti 
den reconstruccion di scolnan, pasobra un Parlamentario di MEP ta 
bisa cu no mester focus solamente den reconstrui scol, pero tambe 
mester construi scol. 

E prome afirmacion ta corecto, pasobra Gobierno di AVP durante 
e ultimo 8 añanan a reconstrui un cantidad di edificio di scol, pero 
e di dos afirmacion ta eroneo y mester wordo coregi. 

Segun Kelly tanto e Parlamentario aki y tambe su lider mester 
corda cu si MEP durante nan gobernacion a atende cu infrastruc- 
tura di scolnan manera cu mester tabata, e Gobierno actual lo no 
mester a inverti miyones den reconstruccion di scolnan rond di 
Aruba. Pasobra nos tur por corda e situacion di scolnan den 
ruina, caminda cu fan a hera cay riba maestro y caminda 
cu muchanan mester a para bandi otro p’asina tapa 
bista pa otro por haci uzo di baño, ya cu e bañonan 
na scol no tabatin ni porta. 

Y awe ta tapa wowo p’e hecho cu a ruim op e desaster 
cu nan a laga atras. 

LIDER DI MEP ATROBE TA PAPIA 
MENTIRA 

Lider di MEP ta bisa cu e Gobierno actual no a 
construi ningun scol. P’esey mester corda e lider 
di MEP cu si e ta haci su huiswerk e lo ta na altura 
cu ta construyendo un scol nobo patras di EPI. 

Te hasta a sali un articulo cu ta pa- 
pia di un bishita cu miembro- 
nan di fraccion di AVP a haci 
n’e edificio nobo di Prinses 
Amalia Basisschool cu e 
Gobierno aki a construi. 

Pero pa loke ta enseñansa 
ta parce cu e fraccion di 
MEP ta na soño. 

Si lider di MEP ta 
pone un tiki mas 
atencion e lo a 
tuma nota di un 


anuncio cu DOW a publica den corant algun siman atras caminda 
cu ta yama un destaho publico pa construccion di un edificio nobo 
di SPO na Savaneta. 

TUR LOKE MEP KIER DRECHA TA WORDO HACI CABA 

MEP ta bisa tambe cu lo mester duna atencion na muchanan cu tin 
problema di comportacion. Si e fraccion di MEP ta pone atencion 
durante tratamento di presupuesto, nan lo a tuma nota cu Multi 
Disciplinaire Centrum tin un programa cu ta atende cu muchanan 
cu tin problema di comportacion y tambe un programa pa atende 
cu muchanan cu tin problema pa siña. 

Pero ta parse cu MEP no ta haci nan huiswerk, no tin argumentonan 
valido y ta carece di ideanan constructivo ora ta trata enseñansa, 
Jeffrey Kelly a sigui señala. 

MEP TA POPULISTA Y NO TA SPLICA PUEBLO CON NAN 
LO TRECE CAMBIO 

Kelly ta remarca cu ta obvio cu MEP semper ta bin dilanti cu loke 
segun nan ta un problema of algo cu lo mester drecha, pero 
nunca no ta splica CON nan tin pensa di haci esaki. 
Si bo ta un partido cu ta profila bo mes como e 
alternativa (manera cu nan ta yama nan mes) pa 
goberna e pais aki bo mester por splica pueblo 
y sigur den un aña di eleccion ta CON bo kier 
trece un cambio. 


MEP semper ta haci uzo di palabranan manera 
“mester haci un studio”, “ lo duna su debido 
atencion”, “lo mester busca un solucion”, pero 
no ta splica CON! Y 

esey nos por mira cada biaha den oposi- 
cion, nan ta tira algo den laira 
hunga populista, pero sin 
wak e logica den loke 
nan ta trece dilanti, 
segun Jeffrey Kelly. 



Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com sj www.facebook.com/awemajnta 5S3“1400 583“1444 

Visibility Team ta sigui patruya den centro di Oranjestad 


ENTRE dia 13 pa dia 25 di maart Visibility Team di Cuerpo Poli- 
cial tabata hopi activo den centro di Oranjestad cu diferente accion. 
Nan tarea di prevencion ta intensifica na momento cu tin barco 
crucero mara den waf, pa evita cu e miles di turista cu ta bishita e 
isla no haya nan mes confronta cu incidentenan menos agradabel. 
Dia 13 di maart, Visibility Team a haci control di vehiculo den 
cercania di e brug di Renaissance y a duna 6 proces-verbaal en con- 
exion cu “rijrichtingverbod”, esta coremento den e direccion prohibi. 
Cu mas of menos 5000 turista na Aruba riba dia 14 di maart a haci 
controlnan den e area di e salida principal di APA, den e area di e 
mercado y banda di The Paddock. A patruya y a mantene “post” 
cu ta keda den un area so. 

Banda di 11 ’or di mainta empleadonan di AruParldng a pidi asis- 
tencia pa cu molester riba e plenchi di parkeer na Elleboogstraat cu 
e adicto ambulante conoci como “Bin Ladin”; y mas laat un otro 
adicto ambulante “Pieternella” a wordo haya ta pidi limosna den 
becindario di Kong Hing den Havenstraat, causando molester na 
turistanan. 

Agentenan a atende cu 
tur dos persona, y a avisa 
Pieternella cu por dun’e 
un proces-verbaal pa pidi 
limosna. 

A topa Pieternella atrobe 
mas laat, y a papia cune 
y a pone sali for di e area. 

Dia 15, cu tres barco y 
7400 bishitante na Aruba, 

Visibility Team tabata 
activo n’e entrada princi- 
pal di waf, y ful e area di 
centro di ciudad frecuenta 
p’e turistanan, incluyendo 
e area di Surfside. 

Tambe a controla y a duna boet na algun coredor di auto pa falta 
di uzo di e faha di seguridad. Un persona a bira grocero cu Polis y 
a sigui nan sacando potret. 

Un biaha mas agentenan a para e auto y papia cu e señora tocante 
di su comportacion y a splik’e cu si e no ta di acuerdo cu e boet, e 
por entrega un keha na Ministerio Publico. 

E situacion ald a tuma lugar den becindario di Mido Supermarket. 

Atrobe durante di control Polis ta topa cu un adicto ambulante 
conoci, esta J.; esaki na haltura di Bestuurskantoor. Polis ta papia 
cune y sac’e for di e area. 

Cu Norwegian Pearl y Carnival Vista den waf e dia siguiente, ta- 
batin mas of menos 6700 turista den Oranjestad. Miembronan di 
Visibility Team a keda den cercania di e entrada principal di APA 
y e mercado. 

Dia 17 di maart tabatin controlnan regular den centro di ciudad te 
cu Surfside. A tene controlnan di trafico den Middenweg, cerca di 
Mido Supermarket y un Polis a duna un total di 11 proces-verbaal 
pa coremento sin ahusta e faha di seguridad. 


Polis a wordo yama pa asistencia pa cu un disputa entre turistanan 
y un taxista na lobby di Renaissance Ocean Suites. E pareha turista 
tabata nenga di paga e “tarifa adicional” ora cu core den taxi cu 
paña muha. 

Cu intermediacion di parti di Polis a mustra e pareha cu nan a bay 
di acuerdo cu e regla cu e taxista a mustra nan y consecuentemente 
nan a dicidi di paga e taxista e 50 dolar. 

Dia di Himno y Bandera Visibility Team a patruya den centro di 
ciudad, na mercado, Aruba Ports Authority Surfside, Linear Park 
y de becindario di Cas di Partido di AVP en conexion cu diferente 
evento pa celebra e dia nacional. 

E dialuna siguiente Visibility Team a resumi e tareanan di patruya 
den cuadro di bishitanan di barco crucero, unda cu tabatin dos barco 
den waf, cu mas of menos 5800 pasahero. A papia cu tourguidenan 
pa keda tras di e heki na entrada di waf pa permiti pa e fluho di 
pasahero por tuma lugar sin molester. 

Cu un barco den waf, cu 2500 pasahero, riba 21 di maart a tene 
un “post” n’e entrada principal di waf. Dia 22 di maart a intensi- 

fica patruya un biaha mas, 
como cu tabatin tres barco, 
esta Navigator of the Seas, 
Mein Schiff, y Zuiderdam 
den waf. Aruba a ricibi mas 
of menos 9300 turista e 
dia aki, y Visibility Team 
tabata bon prepara cu 
patruya pa preveni mo- 
lester y incidentenan no 
aceptabel. 

A tene cuenta cu e tour- 
guidenan bendiendo nan 
servicio, adictonan ambu- 
lante, y otro factornan cu 
por causa molester. A pa- 
pia cu adicto ambulante J 
den cercania di Diamonds 
International y a pone bay 
for di e area aki. 

Agentenan a intermedia na Renaissance Resort, unda cu un señora 
turista a declara cu el a laga un tas chikito cu carchi di banco, un 
cadena di oro y su pasport den e kamber cu e tabata kedando aden 
anteriormente, unda cu n’e momento ey ya caba tabatin otro turista 
hospedando. E1 a pidi asistencia di Polis pa por bay den e kamber 
y busca su tas, cual a wordo haya bao di e cama. Un total di 3500 
turista a bishita Aruba riba dia 23 di maart riba barco Carnival 
Conquest. Visibility Team a patruya na pia den centro di Oranjes- 
tad, y na waf como e accion di prevencion rutinario. 

E dia siguiente tabatin tres barco cu 5500 bishitante, y e patruyanan 
di custumber tabata activo. Na Royal Plaza Mall a topa cu un adicto 
ambulante conoci, esta “R”, y a papia cune. Tambe a combersa cu 
tourguides cu tabata causando molester. 

Riba dia 25 di maart tabatin un barco den waf cu 3500 pasahero, 
e patruyanan rutinario a tuma luga, y no tabatin ningun incidente. 
Durante di controlnan di trafico banda di Renaissance Hotel entre 
35 auto cu a keda para pa control, Polis a duna ocho procesverbaal. 
Visibility Team ta sigui cu e accionnan di patruya den Oranjestad 
den su rol preventivo. 

Otmar Oduber a bishita Mercado di Santa Rosa 

Pabien na henter e team y esnan 
envolvi, e tabata haci falta 






OTMAR Oduber a bishita e Prome Mercado di Santa 
Rosa diadomingo ultimo y a felicita henter e team y tur 
esnan envolvi pa reactiva e mercado aki un biaha mas 
mirando cu e tabata haci hopi falta. 

Durante su bishita Otmar Oduber a haya e oportuni- 
dad di papia cu varios di esnan presente cu a expresa 
nan alegria di por conta cu e Mercado di Santa Rosa 
un biaha mas, nan tabata sinti su falta pa cumpra nan 
remedinan di tera, nan cuminda, matanan y diferente 
otro producto local. 

Oduber ta contento di mira con e idea cu a nace tempo 
cu e tabatin e cartera di Sector Primario, esta di pro- 
move e sector aki den comunidad y pa promociona nos 
agricultura, cria y pesca entre nos hendenan ta continua. 
Semper el a gradici trahadornan di Santa Rosa cu a 
demostra e stimacion grandi pa loke nan ta haci y cu 
for di cuminsamento a carga e mercado aki braza habri, 
independiente cu ta riba nan dia liber. 

Otmar Oduber ta spera cu lo sigui promove nos sector 
primario y sigui duna e sosten n’e Mercado di Santa 
Rosa cu t’asina gusta no solamente entre nos mesun 
hendenan, pero tambe entre nos bishitantenan cu ta 
sinti e ambiente local durante nan vacacion na nos isla. 

Gobierno di Aruba contento cu conclusionnan 
final di IMF su bishita na Aruba 



DIABIERNA atardi Gobierno di Aruba a yama un conferencia 
di prensa cu presencia di Ministernan Eman, Bermudez y Arends. 
E tema principal di e conferencia tabata e conclusionnan final di 
IMF despues di nan bishita di trabou na Aruba. 

Mike Eman den su introduccion a informa: “Laga nos cuminsa 
bisa cu nos ta sumamente contento cu e raport aki. Nos a yega di 
mira ‘statementnan’ diferente di IMF pa loke ta trata e retonan cu 
Aruba tabata confronta den añanan despues di e crisis, caminda 
nos tabatin un recesion economico grandi, nos tabata tin deficitnan 
grandi, nos tabatin preocupacionnan grandi. Y awe IMF den su 
‘statement’ ta duna di conoce su punto di bista riba desaroyonan 
financiero, macro economico di Pais Aruba y tambe riba temanan 
di durabilidad. Cada un ta positivo pa Aruba! ” 

Prome Minister Mike Eman a mustra riba tres punto di importan- 
cia for di IMF su conclusionnan. E prome ta cu IMF ta remarca cu 
Aruba a sali for di un periodo di recesion economico di 2015 y 2016. 
E instituto internacional ta premira un crecemento economico pa 
Aruba na 2017 y e añanan nos dilanti. 

E di dos remarca importante di IMF tin di haci cu e reduccion 
substancial di deficit di Pais Aruba. 


“Nan ta bisa cu, compara cu aña 2014, ta mira 
cu Gobierno a reduci e deficit substancialmente y 
awe hasta ta papia di un surplus di e siguiente dos 
añanan. Y esey ta algo cu, naturalmente, nos ta 
sumamente orguyoso di dje. ” 

E di tres punto cu IMF ta constata ta relaciona cu e efectonan 
negativo di fondonan di AOV, APFA y e seguro medico di AZV 
riba finanza di Pais Aruba. 

Sr. Eman a splica cu ta, “algo cu durante e ultimo tempo nos a hinca 
hopi energia den dje. A cuminsa den e prome periodo di goberna- 
cion cu ne y nos a sigui’e den e di dos periodo di gobernacion,” 
refieriendo n’e reformanan di AOV y APFA y tambe di AZV. 

E1 a sigui splica cu cada un di e fondonan ald tabatin un drenahe 
substancial riba e finanza publico di Pais Aruba. 

“Y dor di e reformanan cu nos a haci, nos a elimina 
e efectonan negativo cu e diferente fondonan di pen- 
sioen aki tabatin ofpor tabatin pa e finanza publieo 
di Pais Arubay tarnbe locual nos a haci cu AZV a 
reduci grandemente tarnbe e contribucion cu Gobiemo 
mester duna como Landsbijdrage na AZV. ” 

WILLEMSTAD - Diasabra 
mainta den careda di 11.30 ‘or Cen- 
tral di Polis a ricibi un alerta cu un 
homber cu tabata drechando un dak 
den Cubaweg a cay for di balld y no 
tabata duna señal di bida. 

Ora Polis a yega ne sitio, nan a 
yama ambulance, pero e personal 
paramedico a yama dokter y Polis 
pasobra e persona no tabata duna 
señal di bida. 

E victima a keda identifica como 
Jarman Miguel De Windt, naci na 
Córsou 8 mei 1960. 

A resulta cu e homber e anochi an- 
terior a dal demasiado bitter y dado 
momento trahando den altura riba 
balki su wowo a bira scur y el a cay 
for di e balki muri mesora. 

Flex-Team: 135 accion di control ta resulta den 5 detencion 



CUERPO Policial su Flex-Team durante di e 
siman di dia 13 pa 19 di maart a sigui cu su con- 
trolnan regular riba vehiculo como tambe den bario 
y cayanan specifico unda cu e rol preventivo di e 
team ald un biaha mas a resalta. 

Cu un total di 135 accion di control, e team tabatin 
un saldo di 5 detencion. 

Flex-Team a patruya den areanan cu tin retonan 
cu aglomeracion di persona manera Manuelito’s. 
Circle-K, Hotel Baccarat, e casnan di pueblo di 
Noord, Madiki, Sero Patrishi y Eagle Beach. 

Na Eagle Beach ta semper controla adicionalmente 
pa cu tocamento di musica demasiado duro. E par- 
keerplaats di The Village tambe ta wordo controla 
pa check pa hobennan cu ta para bebe for di auto, 
si Polis tin cualkier sospecho cu tin algo ilegal tu- 
mando lugar nan ta listra nan y/of nan auto. 

Negoshinan manera Lekker, De Olde Molen y 
Cas Casuela ta wordo controla pa percura pa nan 
mantene n’e orarionan stipula den ley, y cu nan ta 
sera na tempo y pa no keda clientenan aglomera of 
para den e parkeerplaats. 

E team ta patruya den Arendsstraat, Canaostraat y 
Korvetstraat en conexion cu menasa y e tiroteonan 
cu a tuma lugar recientemente, esaki ta inclui e area 
di Budweister Bar, Bar a Bar y den otro partinan 
den Madiki. 

Como Budweiser Bar y Bar a Bar ta conoci como 
sitionan unda cu hobennan ta para dilanti pa bende 
droga, semper Polis ta core extra patruya. 

Consecuencia di experiencianan recien den e casnan 
di pueblo di Bushiri, Madiki Kavel, Sero Patrishi, 
Sabana Basora Noord, Duartestraat y Heidestraat 
ta cu Flex-Team ta pasa cu mas frecuencia controla 
e bario y cayanan aki. 

Dia 17 di maart miembronan di Flex-Team a dicidi 
di persigui un grupo di hoben na pia den Koning- 
straat ora cu nan a sali na careda despues di mira 
Polis yegando cu auto di patruya mas cerca. 

Polis a para nan den Rockefellerstraat y a haya 
riba e parkeerplaats di DimAd bao di e unico auto 
para eynan unda nan tabata canando, un tas cu 
saco chikito cu yerba cu ta parce marihuana y saco 
chikito cu un puiro cu ta parce cocaina. 

A detene e 4 hobennan en conexion cu artikel 3 y 
4, esta e Landsverordening Verdovende Middelen. 
E otro detencion cu Flex-Team a efectua tabata di un 
persona pa cual tabatin un ordo di detencion. J.E.D. 
ta un conoci di Polis. Despues di “voorgeleiding” el 
a keda deteni pa mas investigacion. 

Flex-Team a haya mas droga y arma blanco tambe 
durante di e asina yama “spot checks”. 

Den 8 di e autonan controla a haya cantidadnan 
chikito di marihuana, algun piedra chikito di co- 
caine, sker, cuchu, artefacto pa mula marihuana. 

Dos morto den trafico na St. Maarten 




ORIENT BAY, Sint Maarten - Diadomingo madruga alrededor 
di 1 or a sosode un accidente serio den becindad di Rancho del Sol 
y na entrada di e antes Boo Boo Jam na Orient Bay. 

Dos persona riba un motocycle dado momento a perde control riba 
e vehcilo y a bay pega bao di un pick-up. E razon di esald ainda 
no ta mucho cla y ta ser investiga. 

Den prome instante no tabata sa con serio e dos personanan aki ta 
herida. Pero testigonan ta bisa cu ora cu e paramediconan a yega, 
a nota cu a trata di rebiba un di e victimanan. 

Pero mas despues a drenta e tristo noticia cu e dos victimanan a 
fayece a consecuencia di e heridanan cu nan a sufri den e accidente 
lamentable ald. 

Un di e victimanan a keda identifica como Kimo Codrington aka 
“Nico” di Dominica. 

E otro victima ta un miembro di famia tambe, y ta Akeem Peters di 2 7 aña. 
E victimanan menciona lo a tuma parti n’e Bike Show cu tabatin 
e anochi ey. 

Paz na nan restonan y condolencia na nan famia. 

Reunion hopi fructifero entre POR y Camora di Comercio 




SIMAN pasa un delegacion di Plata- 
forma Politico POR, E Forsa Nobo riba 
invitacion di Camara di Comercio a reuni 
cu directiva di e instancia aki y esaki a bay 
den hopi bon ambiente. 

E reunion aki tambe tabata den cuadro 
di e ronda di encuentronan cu POR tin 
cu diferente sector pa yega n’e programa 
di partido cu ta basa riba un ‘bottom-up 
approach’. 

Otmar Oduber, Andin Bildcer, Joslin Croes 
y Eddy Ras a forma e delegacion di POR 
cu a reuni cu Directiva di Camara di Co- 
mercio y a papia riba diferente tema na un 
manera hopi extenso, concentrando riba 
necesidadnan di comunidad. 

Tambe a papia riba opinionnan general 
cu Camara di Comercio tin y puntonan 
di atencion cu POR mes a identifica atra- 
bes di varios focus group cu tabatin y di 
instancianan cu a reuni cu nan caba. 

Basa riba e ultimonan, miembronan di 
POR a presenta na Camara di Comercio 
varios punto di accion cu e plataforma 
politico lo pone atencion riba nan. 

Debi cu e reunion tabata asina extenso y 
no a keda cla cu tur e puntonan di discu- 
sion, a palabra cu lo continua cu e reunion 
e siman aki pa duna atencion n’e otro pun- 
tonan cu no a logra papia riba nan ainda. 

Dangui Oduber (MEP) 


Gobierno di AVP 
sinonimo na corupcion! 


“CORUPCION, situacion financiero deplorabel, medida, gañamento y asina mi por sigui cu mas 
cos negativo di e Gobierno aki. 

Na Hulanda nan sa bisa “in het land der blinden is een oog koning”, Minister President, Milce Eman 
a lcere e dicho aki lo conta pa Aruba. 

Bo por gaña un pueblo, bo por menasa contricante politico, persigui pueblo pa nan color politico, 
pero bo no por para e boluntad di un pueblo”, segun Dangui Oduber di MEP. 


Dia 22 di september awor Aruba lo tin oportunidad despues di 4 aña pa dicidi rumbo di 
gobernacion di Aruba. 

Aruba merece un economia stabil y cu ta crece atrobe, Aruba merece pa biba den 
seguridad, Aruba merece scolnan renoba y nobo, pueblo di Aruba mester di un 
alivio financiero. 


“Nos tur sa cu e belasting na Aruba ta un di esnan mas halto na mundo, pero 
ora nos puntra nos mes ta kico ta sosode cu tur e entrada aki den caha di 
Gobierno, nos ta mira cu prioridadnan ta completamente robes. 

Biahamento, conferencia, fiesta y nepotismo ta na orden di dia. Nos Tata 
Todopoderoso a semper duna nos dushi isla e bendicion pa por briya, pero 
ora gobernantenan lubida e esencia di bida, e importancia di ta honesto y 
integro nos ta yama e maldad y maldicion riba nos”. 

Segun Dangui Oduber, mester crea oportunidadnan nobo pa nos hoben- 
nan, nos hubentud mester tin e bon ehempel pa por crece den nan bida, ^ 
mester tin comprension y amor pa otro bek y finalmente mester di un 
cambio den Gobierno. 

Dangui Oduber ta convenci cu mañan lo bira mihor pa nos tur! 


\ 



jm- 






Por pasa busca e pakete ai Winstbelasting 
2016 na Departamento di Impuesto 

E pakete ta contene e formularionan di declaracion di aña 201 ó 


DEPARTAMENTO di Impuesto ta 
informa cu e clientenan di Winstbelasting 
por pasa busca nan pakete di Winstbelast- 
ing di aña 2016. E paketenan ta contene e 
formularionan di declaracion di aña 2016, 
esta un formulario di declaracion provisional 
(voorlopige aangifte) y un formulario di 
declaracion definitivo (definitieve aangifte). 

NA UNDA POR BUSCA E PAKETE? 

Por busca e pakete na Departamento di 
Impuesto na Camacuri, n’e local mas pabou 
banda di unda ta busca plach’i number di 
auto. 

Orario di servicio ta: 7:45 am - 4:30 pm 
non-stop. 

Ta recomendabel pa trece e comprobante 


di registracion di Camara di Comercio y 
e persoonsnummer di e empresa p’asina e 
proceso di otorgamento por bay mas liher. 

SI CLIENTE MES NO POR BUSCA 
SU PAKETE 

Si cliente mes no por busca e pakete di su 
empresa, e por apodera un otro persona 
pa busc’e p’e. Den e caso ey mester duna 
e representante un carta di apoderacion 
(machtigingsbrief) valido. Lamentablemente 
Departamento di Impuesto lo no otorga un 
pakete si no tin e carta di apoderacion. 

PROCEDURA PA OTORGAMENTO 
DI PAKETE NA UN CONSEHERO 

Ta haci un apelacion n’e conseheronan pa 


manda e lista di cliente hunto cu e cartanan 
di apoderacion mas liher posibel via e-mail 
paldcet@impuesto.aw. P’e lista di cliente 
ta recomenda pa uza e MS Excel-file ‘Lijst 
WB-ldanten 2017’. Por baha e file ald for 
e pagina principal di www.impuesto.aw. E 
fecha final pa entrega e lista di cliente ta 
bira 7 di april 2017. N’e conseheronan cu 
ya manda un e-mail: Departamento di Im- 
puesto ta preparando e paketenan, pero e 
paketenan no lo wordo entrega tanten cu tur 
e cartanan di apoderacion ta entrega delanta 
na Departamento di Impuesto. 

Ora tur cos ta na ordo Departamento di 
Impuesto lo informa e consehero ki dia e 
por pasa busca e paketenan di su clientenan. 

Departamento di Impuesto ta haci un apela- 
cion na tur cliente y consehero pa di awor 
caba cuminsa haci palabracion ken ta busca 
e pakete y eventualmente prepara e carta 
di apoderacion pa no bin confusion ora di 
busca e pakete. 

Na opinion di Curtis Fraser (POR): 

Loke cu a pasa cu Minister Paul Croes 
por ser evita, aplicando tecnologia 


E hot topico di ultimo dianan ta Minister 
Paul Croes, e caso rond di dje y opinionnan 
riba kico su next move mester ta. 

Pero nos a scucha masha tiki tocante con 
pa preveni e tipo di situacionnan ald, spe- 
cialmente ora e actonan menciona den e 
caso contra Minister Paul Croes y otro 
acusadonan por tin un efecto grandi riba e 
bida di hopi ciudadano, segun Curtis Fraser 
di partido POR 

Un ehempel ta cu cuponan di trabou ta 
wordo yena dor di hendenan di exterior sin 
check debidamente si tin localnan cu por 
haci e trabou, asina kitando pan for di nos 
mesun hendenan. 

Personalmente lo Curtis Fraser ta bisa di kier 
scucha mas tocante di e Checks & Balances 
den nos sistema y aparato gubernamental. 
Pa hopi aña politiconan ta menciona e frase 
Bon Gobernacion (Good Governance), y e 
tambe ta di acuerdo cu si kier preveni of mi- 
hor bisa elimina comportacion corupto den 
nos aparato gubernamental mester cuminsa 
sigui e principionan di Bon Gobernacion 
(Good Governance). 

PERO CON? 

Un manera cu Curtis Fraser ta mira ta dor di 
usa tecnologia pa elimina fayonan humano 
(manera vriendjespolitiek y corupcion) y 
promove integridad, responsabilidad (ac- 
countability), y transparencia den sector 
publico. 


EHEMPELNAN CON TECNOLOGIA 
LO POR YUDA... 

Tur decision, cambio, etc. riba permisonan 
lo wordo registra bou di e nomber di e em- 
pleado cu ta tumando e accion. 

Si pa un motibo of otro e peticion wordo 
aproba sin cu el a pasa dor di tur e stapnan 
necesario, of si un peticion wordo nenga sin 
base oficial, of si tin cuallder otro accion 
iregular, lo e sistema por detecta e hechonan 
dudoso ora e ta “run su system check”, un 
audit riba e sistema lo divulga e iregulari- 
dadnan tambe, segun Curtis Fraser. 

Di e manera ey lo e empleado wordo 
responsabilisa riba su posibel actonan 
ilegal. 

Tambe sistemanan cu inteligencia ar- 
tificial por detecta posibel fraude, p.e. 
entradanan fictioso of abnormal dor 
di empleadonan. 

Nengamento intencional of infunda 
tambe ta un ehempel di accionan cu e 
sistema lo por detecta. 

Cuidadanonan lo por 
manda peticion y ke- 
honan via e sistema na 
un manera automatisa. 

Na mes momento lo 
por sigui e proceso di 
e peticion pa mira con 
leu e ta y haña feed- 
back riba kico falta. 


Lo por sigui e proceso di e keho tambe y 
duna informacion extra si ta necesario. 

Di e manera aki usando tecnologia ya ob- 
tenibel, por sigura cu e Checks & Balances 
ta na su lugar y cu nos como cuidadanonan 
no tin cu roga pa algo cu ta nos derecho, 
segun Curtis Fraser di POR. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Age Bakker, Presidente di Cft a pidi St. Maarten pa 



Aumenta edad di 
pensieen te 65 aña 

Y pa introduce tambe un seguro medico nacional 

CFT a informá Conseho di Minister di Reino cu Sint Maarten ta 
cumpli suficientemente cu e instruccion, di moda cu ta posibel 
p’esaki haci un peticion pa inversionnan di capital. Sinem- 
bargo lo tin e condicion pa Cft haña mas bista den e plannan 
di inversion y e gastonan planeá, promé cu e Colegio por 
evaluá futuro peticionnan pa fiansa. 

Ademas Gobiérnu lo mester stipulá prioridad p’e gastunan 
di capital dentro di e montante acordá di ANG 30 mion, di 
moda cu e proporcion entre e nivel di debe y e producto 
nacional bruto (GDP) ta keda n’e nivel actual. 


Cft a papia tambe cu e Minister tocante di e plannan 
di modernisacion di Oficina di Impuesto, incluso e 
posibilidad pa ofrecé servicionan online y e intencion 
pa stimulá un cultura di cumplimento cu obligacion- 
nan di pago di impuesto. 


Dentro di e instruccion dirigi di Conseho di Minis- 
ter di Reino, a pidi Sint Maarten tambe pa intro- 
duci legislacion cu lo haci e sistema di cuido y esun 
di pensioen financieramente sostenibel den futuro. 
Tur partido enbolbi a firma un convenio pa reforma 
di e sistema di pensioen y tambe pa hisa e edad di 
pensioen te 65 aña. 



BANCO Dl CARIBE 

OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 31 Mar, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 


Zwitserse frank 
(per 100) 

Pond sterling 


Per ANG 100 

Amerikaanse dollar USD 

Canadese dollar CAD 

CHF 

GBP 

JPY 

EUR 

DKK 

NOK 

SEK 


Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


chq./overboeking 


1.77 

1.31 

177.80 

2.16 

157.83 

188.69 

24.61 

19.75 

18.96 


1.78 

1.33 

178.52 

2.21 

159.27 

190.41 

25.33 

20.47 

19.68 


100.00 

1.80 

1.35 

179.32 

2.27 

160.87 

192.33 

26.13 

21.27 

20.48 


Esaki lo yuda APS drecha su nivel di cobertura, 
miéntras cu e primanan ta keda na un nivel pagabel. 
E intenshon ta p’e legislacion relevante keda cla 
promé cu e di dos mitar di e aña aki. 

Trahamento di legislacion pa introduccion di un 
seguro médico nacional ya ta andando, aunke e im- 
plementacion efekcivo lo tuma algun tempo ainda. 
Cft a consehá Gobiérno pa mantené tur partido cu 
ta enbolbi den e proceso constantemente informá di 
tur desaroyo. 

Cft a papia cu Post Sint Maarten y Gobiérno tocante 
e necesidad pa traha un plan di accion cla, cu kual lo 
mester restaurá viabilidad financiero di e compania 
y reduci e riesgonan cu esaki ta representá p’e presu- 
puesto di Sint Maarten. 

Den su cómbersacionnan cu Parlamento, Cft a pidi 
pa realisá mehoransa cu atendemento di e cuentanan 
anual di 2013, 2014 y 2015. 

En general a realisá mucho tild progreso pa loke ta 
trata mehoramento di e maneho financiero. 

Age Bakker (Cft): 

"Sint Maarten mester pone prioridad p'e 
inversionnan cu Gobiérno kier haci" 



PHILIPSBURG - Durante su bishita 
recien na Sint Maarten, Colegio di supervi- 
sion financiero (Cft) a hiba cómbersacion 
cu Minister y miembronan di Parlamento 
tocante di e situacion financiero di e pais. 
Na 2016, pa promé bes for di 10-10-’10, 
Sint Maarten a realisá un surplus riba su 
presupuesto. Cu e surplus aki, tal manera e 
instruccion dirigi ta stipulá, lo compensá e 
déficitnan di e añanan anterior. 

E resultadonan exacto lo bira conoci ora 
cu e cuenta anual di 2016 keda produci. 
E presupuesto di 2017, pa cua Cft a duna 
un conseho positivo, lo sigui contribui na 
compensacion di e déficitnan di pasado 
y na eliminacion di retrasonan den pago, 
principalmente na SZV y APS. 

Cft a papia cu Gobiérno tocante e necesidad 
di stipulá claramente e prioridadnan p’e 
inversionnan di capital, usando un fiansa 
cual lo no mester surpasá e montante di 
ANG 30 mion. 

E presupuesto aprobá di 2017 cu un mon- 
tante total di ANG 478 mion te ainda ta 
contené algun reto. 

Mas cu tabata e caso den e añanan recien, 
e presupuesto aki ta dependé di entradanan 
incidental. 

P’esey ta necesario pa monitór e presupuesto 
den un forma estricto. Cft a pidi Gobiérno 
pa realisá e entradanan incidental mas tem- 
pran den aña, pa di e forma aki evitá inse- 
guridad tocante factibilidad di e presupesto 
mas lat den aña. 

Cft ta consehá pa usa un asercamento mas 
structural cu ta enserá e.o. un maneho cla 
di dividendo pa entidadnan di Gobiérno, di 


moda cu e presupuesto ta bira mas sosteni- 
bel y tambe mas previsibel. 

Tal maneho di dividendo lo mester tene 
cuenta si cu e plannan stratégico di negoshi 
di e entidadnan, e proporcion di solvabilidad 
cu nan ta aplicá y e capacidad cu e entidad- 
nan tin pa por paga dividendo. 

E reportahe di ehecucion di e ultimo kwartal 
a mustra un surplus presupuestario di ANG 
26,4 mion den 2016; un montante cu a 
resultá ANG 1,1 mion mas halto cu loke 
originalmente a keda presupuestá. 

Un parti significativo di e entrada aki, in- 
cluso un pago di un solo bes di compania 
di utilidad GEBE, a keda realisá den e di 4 
kwartal, loke a compensá e déficit cu tabatin 
durante di aña. Lo usa e surplus principal- 
mente pa eliminá retrasonan den pago. 
Cierto problema cu e sistemanan adminis- 
trativo ta pone cu ta existi e posibilidad cu 
ainda lo por tin adaptacion den e resultado 
final. 

P’e motibo aki Cft ta consehá Gobiérno pa 
finalisá e cuenta anual di 2016 y laga ac- 
countant audit esaki mas liher posibel. 

Durante su bishita na Sint Maarten di 27 
te cu 30 di maart, Cft a reuni cu Goberna- 
dor, Minister di Finansa, Minister di VSA 
(Salubridad, Desaroyo Social y Trabou), 
Conseho di Minister, Comision Financiero 
di Parlamento, APS y Post Sint Maarten 
(PSS). 

Gobiérno di Sint Maarten na februari a in- 
formá Cft tocante e progreso mas recien cu 
el a logra realisá pa loke ta trata e instruc- 


cion dirigi cu Conseho di Minister di Reino 
a duna e pais na 2015. 

Cft a informá Conseho di Minister di Reino 
cu Sint Maarten ta cumpli suficientemente 
cu e instruccion, di moda cu ta posibel 
p’esaki haci un peticion pa inversionnan di 
capitak Sinembargo lo tin e condicion pa Cft 
haña mas bista den e plannan di inversion y 
e gastonan planeá, promé cu e Colegio por 
evaluá futuro peticionnan pa fiansa. 

Ademas Gobiérnu lo mester stipulá prio- 
ridad p’e gastunan di capital dentro di e 
montante acordá di ANG 30 mion, di moda 
cu e proporcion entre e nivel di debe y e 
producto nacional bruto (GDP) ta keda n’e 
nivel actual. 

Cft a papia tambe cu e Minister tocante di 
e plannan di modernisacion di Oficina di 
Impuesto, incluso e posibilidad pa ofrecé 
servicionan online y e intencion pa stimulá 
un cultura di cumplimento cu obligacionnan 
di pago di impuesto. 

Dentro di e instruccion dirigi di Conseho 
di Minister di Reino, a pidi Sint Maarten 
tambe pa introduci legislacion cu lo haci e 
sistema di cuido y esun di pensioen finan- 
cieramente sostenibel den futuro. 

Tur partido enbolbi a firma un convenio pa 
reforma di e sistema di pensioen y tambe pa 
hisa e edad di pensioen te 65 aña. 

Esald lo yuda APS drecha su nivel di cober- 
tura, miéntras cu e primanan ta keda na un 
nivel pagabel. 

E intenshon ta p’e legislacion relevante keda 
cla promé cu e di dos mitar di e aña aki. 

Trahamento di legislacion pa introduccion 
di un seguro médico nacional ya ta andando, 
aunke e implementacion efekcivo lo tuma 
algun tempo ainda. 

Cft a consehá Gobiérno pa mantené tur 
partido cu ta enbolbi den e proceso constan- 
temente informá di tur desaroyo. 

Cft a papia cu Post Sint Maarten y Gobiérno 
tocante e necesidad pa traha un plan di 
accion cla, cu kual lo mester restaurá via- 
bilidad financiero di e compania y reduci e 
riesgonan cu esaki ta representá p’e presu- 
puesto di Sint Maarten. 

Den su cómbersacionnan cu Parlamento, 
Cft a pidi pa realisá mehoransa cu atende- 
mento di e cuentanan anual di 2013, 2014 
y 2015. 

En general a realisá mucho tiki progreso 
pa lolce ta trata mehoramento di e maneho 
financiero. 

Sophia Petrochi a 
gana medaya di plata 



SOPHIA Petrocchi a logra gana medaya di Plata den e Junior Pan American Open di Judo, 
cu ta tuma lugar na Republica Dominicana. 

Asina, Sophia Petrochi a sa ta marca historia y pone nomber di Aruba na halto na Republica 
Dominicana. Masha pabien y e siman aki lo tende mas di e logro aki. 





LES 6MTIS di Tooist Tni Chi 

AWE dialuna 3 di April 2017, Taoist Tai Chi Society ta ofrece 1 les di Tai Chi 
GRATIS na tur esnan cu ta interesa pa experi- 
encia e movementonan di Tai Chi. 

Esaki lo tuma lugar n’e Centro di Taoist Tai Chi 
cu ta keda na Stadionweg 13. Entre 7-9 p.m. por 
pasa libremente den paña comodo y practica 
hunto cu e instructor y miembronan. 

Alabez tur ex miembro ta bon bini pa participa y tur esnan cu kier 
cuminsa practica Taoist Tai Chi pa mehora of mantene un bon estado 
di salud. 

Diamars dia 4 di april e prome di e 8 lesnan nobo pa principiante ta 
cuminsa na Stadionweg 13. 

E lesnan parti mainta na Stadionweg 13 ta riba diamars, dia- 
huebs y diabierna di 9-1 lam y diasabra 8-10 am. 

Diamars atardi/anocbi tin 2 les: 5.30-7.30 pm y 7-9pm. riba 
diahuebs di 7-9 pm. Y na Scol Promer Paso na Savaneta tin 1 
les diamars 7-9 pm. 

E mehoracion den condicion fisico y mental ta obvio dor di 
practica Taoist Tai Chi y p’esey nos ta recomenda tur esnan 
cu kier mantene un bon salud pa bishita nos libremente awe 
dia 3 di april na Stadionweg 13 y experiencia kico e arte aki ta. 

Acudi na nos website: > www.taoist.org (find a cl ass 
near you) y nos fb page Taoist Tai Chi Society 
’ Aruba. Pa mas informacion por~yama 583-0177., 

Tiger Taekwondo Academy t'e prome scol cu a 
manda su lista p'e di 9 Ultimate Taekwondo Cup 




STICHTING Tiger Taekwondo Academy t’e prome scol di Tae- 
kwondo cu a manda su lista cu un total di 17 atleta p’e di 9 Ulti- 
mate Taekwondo Cup cu Brazil Taekwondo Stichting ta organisa. 
Tiger Taekwondo Academy a sali Best Team den e ultimo campe- 
onato organisa pa ARTBO y ta bin p’e premio di Best Team atrobe. 

Diahuebs awor tin e registracion y Stichting Tiger Taekwondo 
Academy lo entrega su lista di Best Team. Cos ta birando cayente 
y ta pone cu e campeonato aki lo bay ta uno grandi. Esald t’e 
prome clasificasion pa Best of the Best 2017 cu lo tuma lugar na 



luna di november y www.mundotaekwondo.com lo bay ta central 
n’e evento aki. 

Keda pendiente pa sa kico tur ta bay tin p’e Best of the Best y cu- 
anto pais ta bay bin pa participa na Best of the Best 2017. 

Brazil Taekwondo Stichting lo scoge su Best Team awe, ora cu tur 
mayor manda nan lista di nan yiunan cu ta bay participa den e di 
9 Ultimate Taekwondo Cup 2017. 

Brazil Taekwondo ta haci un recordatorio na tur e otro scolnan di 
Taekwondo cu diahuebs awor tin e registracion. 

E aña aki lo recauda fondo pa Fundacion Cu Amor Pa Aruba 

Starbucks Aruba lo celebra 
Global Month of Services cu un Fun Walk 




MANERA tur aña den 

luna di april, Starbucks ta celebra nan 

‘Global Month of Services’, esaki t’e oranan 

cu cada Starbucks team ta dedica na servicio 

comunitario. 

E celebracion aki ta sosode mundialmente. 


Pa varios aña caba Starbucks Aru- 
ba ta realisa esaki den un forma 
festivo cu henter e comunidad di 
Aruba. 

E aña aki lo sostene Fundacion 
Cu Amor Pa Aruba den forma 
di un Fun Walk; tur hende 
por participa y yuda e fun- 
dacion. 

Aruba henter ta lceda 
cordialmente invita pa 
forma parti n’e gran 
evento di Starbucks 
Aruba. 

E Fun Walk lo tuma 
lugar diasabra 8 di 
april pa 8or di mainta, 
ta cuminsa registra ya 
caba for di 7:30 di mainta. 

E Fun Walk ta start sali bao guia di IBISA 
for di Renaissance Market Place, dilanti di 
Cafe de Plaza y lo tin un ruta di 6KM. 

Por cuminsa inscribi caba na Starbucks 
Market Place, Starbucks Paseo Herencia of 
Starbucks Mall. 


E Fun Walk lo priminti di bira grandi y dib- 
ertido. Henter Aruba ta invita pa participa. 
For di awor caba Starbucks ta gradici co- 
munidad di Aruba cu semper a sostene 
Starbucks su eventonan durante e Global 
Month of Services. Pa mas informacion por 
tuma contacto na 523-6185 of 523-6752 
of bishita Starbucks su pagina di Facebook; 
www.facebook.com/starbucksaruba 


Bo inscripcion ta inclui un dushi koffie di 
Starbucks, un shopping bag recycla, awa du- 
rante di full e ruta y esun di mas importante, 
bo aporte na Fundacion CuAmor Pa Aruba. 
“Starbucks ta meramente un vehiculo pa 
yuda e fundacion aki, cu a bin ta haci un bon 
trabou den nos comunidad. Nos ta invita 
tur nos clientenan pa nan participa”, asina 
Zugheila Lindeborg a bisa. 

Fundacion Cu Amor Pa Aruba a bin ta re- 
alisa un bunita trabao den comunidad; di un 
manera caritativo y educativo a bin ta yuda 
esnan den mas necesidad ald na Aruba, p’e 
motibo aki tambe Starbucks Aruba a uni 
nan mes n’e fundacion pa realisa un Fun 
Walk bao guia di IBISA. 

Aruba Bank a entrega 

Jairzinho Boekhoudt su premio 
como ganador di e quiz 




MAS di 3500 persona a participa na un 
Facebook quiz organisa pa Aruba Banlc pa 
celebracion di Dia di Himno y Bandera du- 
rante di e siman di festividad. 

Entre tur participante Aruba Bank a rifa un 
Safari Trip di 7 ora, pa 4 persona, cu ta in- 
clui diferente parada dibertido y interesante. 
E ganador, Jairzinho Boeldaoudt a ricibi su 
premio for di Nelleke Cardenas, Marketing 
Officer diabierna mainta na Aruba Bank 
Camacuri. 


testanan y nan 




Arubab 


Safari Tri 


Winner Flag D 


score . 

Como ganador di e premio, Jairzinho y tres 
invitado lo disfruta di un “Baby Beach Land 
Rover Safari” cu ta inclui parada na Ostrich 
Farm, Ayo Rock Formation, Donkey 
Sanctuary, Black Stone Beach, 
e cuebanan den Parke Na- 


cional Arikok, y un bishita na Baby Beach. 

Pa 7 ora nan lo trip rond Aruba estilo di 
“Turista-riba-mi-isla”, y gosa di un dia 
fabuloso. 

Aruba Bank ta gradici tur participante n’e 
quiz, y ta desea Jairzinho Boekhoudt y 
su invitadonan un dushi trip. 


Aruba Bank a puntra “Con Arubiano bo 
ta?” y cu e pregunta a capta hopi 
atencion, hopi participante 
a “share” e quiz cu nan 
friends riba Facebook, 
y a intercambia to- 
cante di nan con- 

E prome mercado di Santa Rosa tabata un exito 



DIADOMINGO a tuma lugar e prome mercado di Santa Rosa pa 2017 y un biaha mas a keda comproba 
cu pueblo ta gusta productonan local. E mercado tabata masha bon bishita, y a haci e mercado aki sigur 

Post Aruba ta presenta su souvenir 
7 Panorama bou awa 201 T 



FIRSTDAY OFISSUE/EERSTE DAG VAN UITGIFTE 


DIA 31 di maart 2017 Post Aruba N.V. a 
emiti un serie nobo di stampia den forma di un 
souvenir titula: ‘Panorama Bou Awa 2017’. E 
souvenir ta consisti di 4 stampia balora na 90 
cent, 130 cent, 220 cent y 650 cent, cu ta yega 
na un prijs total di Afl. 10,90 y e ta acompaña 
pa su ‘envelop di prome dia di emision’ cu ta 
costaAfl. 12,40. 

E diseñonan pa e stampia aki ta un creacion di 
Armando Goedgedragy e stampianan ta imprimi 
na Johan Enschedé Security Print. 

90c: Nos por mira e coralnan di Elldrorn den 
awa no hopi hundo. E ramanan di e coralnan 
aki ta forma e habitat natural pa hopi especie 
cu ta biba den rif, manera kreeft, gutu kedebi, 
cabaron y otro piscanan di rif. E chuchonan 
aguila ta landa algun biaha den grupo grandi 
leu den lama. 

130c: Cu frecuencia nos por mira na superficie 
di lama e turtuganan cu ta bin ariba pa coy poco 
aire. Tambe nos por mira algun pisca di rif y 
coral masha colorido na superficie di lama. 
220c: Bo ta haya e piscanan mas grandi, manera 
picuda y gutu kedebi, den fondo di lama. E 
chuchonan y streanan di lama ta disfruta di e 
suela di santo. Aruba tin algun fantastico resto 
di barco cu a naufraga na unda ta forma coralnan 
bunita p’asina suministra alimento y refugio n’e 
piscanan. 

65Oc: Den fondo di lama bo ta haya waaier di 
lama. Bo por compara nan cu coral moli, aunke 
cu nan ta lceda pega den lodo of santo en bes di 
pega n’e capa di santo den bom cu ta mas duro 
y firme. Tin hopi pisca colorido tur rond di e 
coralnan y e turtuganan ta gusta drumi bou di 
e coralnan 

E souvenir ta obtenibel na tur oficina di Post 
Aruba, respectivamente na Oranjestad, San 
Nicolas, Sta. Cruz y Palm Beach Plaza Mall. 

E bunita souvenir aki no por falta den bo colec- 
cion. Busca esun di bo awe mes, ya cu e cantidad 
ta limita. 

Pa mas informacion tocante e stampianan ‘Pan- 
orama Bou Awa 2017’, por tuma contacto cu 
Departamento Filatelico di Post Aruba N.V., 
cu ta situa na J.E. Irausquinplein 9, Oranjestad, 
cu su number di telefon 528-7678, of bishita su 
pagina di Facebook Aruba Stamps. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com a ¥ www.facebook.com/awemainta 583-1400 á 583-1444 

Sentencia aki 3 siman: 

Dos chabalito tabatin arsenal di 
7 arma serio pisá y droga pisá 


WILLEMSTAD - Otro caso sumamente 
tristo y doloroso t’esun caminda dos hóben 
di fam Yeung ta meti ycua lceda tratá dia- 
bierna, caminda Huez mr. de Kort a declará 
na final di e seccion cu ald 3 siman (21 di 
april) lo e dicta sentencia. Tratamento di e 
caso aki a dura bastante largo. 


Abogado mr. Sulvaran a concentrá riba 
derechonan di mucha y a referi principal- 
mente n’e trato sumamente bruto y agresivo 
cu Polisnan a duna su cliente Louisyn, un 
mucha di apénas 16 aña di edad, kende au- 
toridadnan a maltrata malamente, exigiendo 
p’e papia y conta loke a sosodé. 


Abogado Sulvaran a sigui mustra cu insis- 
tencia cu Ministerio Publico ni Polisnan no 
mester considerá e forma di actua aki como 
sano, pa pensa cu ta di e manera aki ta sigui 
anda cu mucha chikito den e comunidad aki. 
Maske ta trata di actonan castigabel, e abo- 
gado ta haña cu no por trata muchanan di 
e forma aki. 


E acusadonan Louisyn di 
1 6 aña di edad y Brivien di 
1 9 aña di edad, a presentá 
den sala di Corte cu 
abogadonan Sulvaran. 


Ademas a boei e hóben 
aki, pues den e descripcion 
di e abogado claramente 
maltrato y faltamento cu 
derechonan di mucha a 
bini padilanti. 


Aunke un di e sospechosonan tin 16 aña di 
edad, tog a trata e caso cu publico, no lubidá 
cu e cantidad di droga cu ta papia di dje aki 
ta 182,2 kilo di cocainay 11.3 kilo di hashis. 
Di otro banda no mester lubidá cu si e ar- 
manan aki cay den man robes, cuanto hende 
lo por a mata na Corsou.... 


Polis a gara e duo mencioná cu cantidad di 
arma di candela dia 13 di séptémber 2016, 
pero tambe cu droga. 



Pero pa loke ta 
trata di e droganan 
tin aki 182265 gram 
di cocaina, mas 1 1320 
gram di hashis. 


E armanan cu ta trata di dje ta rifel di ha- 
gel, pistol Cavim, pistol Glock modelo 
17, mas pistol Glock modelo 17, otro 
pistol Glock 17 caliber 9 milimeter, 
otro pistol Clockmodelo 19, pistol 
Glock modelo 26, vários patron- 
chi (10) pa armanan di candela, 
cu cantidad di bala y municion cu ta 
corespondé cu e armanan di candela 
sumamente pisá ariba mencioná. 

Porfin a cuminsa pidi castigu na serio... 

Fiskal Hato Willems a pidi 
34 aña reparti riba 4 atracador 


WILLEM STAD - E caso final pa trata- 
mento den sala di Corte diabierna a concen- 
trá rond di 4 persona acusá di atraco, nan 
t’e cuidadanonan Ingomar Calvenhoven (26 
aña di edad), Yahn Lugo Vargas (20 aña di 
edad), Wendel Dovale (20 aña di edad) y 
Cesar Villaviciencio (25 aña di edad). 

Caso di Venezolanonan cu ta subi e teritorio 
Curasoleño pa hórta of cometé cualkier acto 
castigabel a bin ta aumentá barbaramente. 
E acusadonan Lugo Vargas y Cesar Vil- 
laviciencio ta di nacionalidad Venezolano, 
siendo Calvenhoven y Dovale ta yiunan di 
Córsou. Nan a sera cabez pa cometé atraco. 

Pues na serada di e dia di diabierna den 
Corte a trata e casonan contra di 4 detenido 
cu lo a atracá un pareha, maltratá y hórta 
nan prendanan. 

Manera ta conoci ta trata di e 4 hómber 
ariba mencioná. Loke a pasa ta cu dia 15 
di juni 2016, e pareha Pereira dos Santos 
tabata den nan cas na Castorweg ora cu 
den anochi nan a sinti movecion den nan 
sercania directo. 


Ora cu e hómber di cas a lanta pa tira un 
bista, el a rijs riba un grupo di 4 hómber 
armá den e cas aki na Castorweg. 

E hómbernan aki a ataká e pareha, pidi 
nan pa entregá placa y prenda. Nan mes a 
para kita oloshi, cadena y armband for di e 
pareha. 

Na cierto momento e hómber a logra sali for 
di grap di e malhechornan y a bay sconde 
den su lcamber, serando e porta na yabi. 
Miéntras nan tabata abusá di e dama cu 
ainda a keda den nan gara, e malhechornan 
tabata grita e hómber pidié p’e habri 
porta. 

Sinembargo e gritamento 
tabata asina duro cu bisi- 
ñanan a ripará cu algo 
robes tabata pasando den 
e cas y a yama Polis 
cu a presentá rá- 
pidamente 
n’e si- 
tio. A 
d e - 
tené 


3 di e atracadornan, pero un a logra huy bay. 
Mas lat sinembargo el a presentá n’e sitio 
caminda e cu Villaviciencio tabata hospedá y 
asina ey autoridadnan a logra detené tambe. 
Lugo Vargas sinembargo a haña e opor- 
tunidad di biaha pa Venezuela y asina ey 
a sosodé cu e no tabata den sala di Corte 
diabierna. 

Ministerio Publico a considerá cu tin su- 
ficiente prueba pa demostrá cu tur e 4 a- 
socialnan aki ta culpabel y a pidi e siguiente 
castigonan di prison: 

Pa Ingomar Calvenhoven 9 aña, pa Yahn 
Lugo Vargas 7 aña, pa Cesar Villaviciencio 
9 aña, anto pa Wendel Dovale 9 aña. 

Huez mr. de Kort a conclui e seccion den 
Corte, bisando cu lo e duna su decision aki 
tres siman, esta dia 21 di april. 



Steven Martina a señalá cu: 

"Corsou a yega e momento mas 
abou den historia parlamentario" 


WILLEMSTAD - Diabierna anochi 
partido M.A.N. a tene bankete pa colectá 
fondo di campaña durante cual tabatin 
varios orador entre nan e orador di orden 
dr. Steven Martina. 

E1 a capta atencion di su audiencia cu su 
discurso cu tabatin como lema ‘Ban pone 
cosnan cana”. 

Steven Martina ta # 2 riba lista pa proximo 
eleccion pa Parlamento. 

Sitando Martin Luther King como su in- 
spiracion el a enfatisá e importancia pa ta 
semper den movemento y percurá pa sigui 
move, sigui pone cosnan cana. 


E1 a sita su tata Don Martina, kende a 
move e ultimo dianan aki pa defende nos 
democracia. 

E1 a splica cu si cosnan cana na Corsou, nos 
por haci Corsou un pais cu ta brinda un bon 
calidad di bida. 

Caminda hendenan ta biba feliz. Caminda 
barionan ta safe, limpi cu bon infrastructura. 
Caminda por bay skol goza di un bón edu- 
cacion y formacion. 

Refiriendo na su pregunta dicon cosnan no 
ta canando na Corsou, el a contesta su mes 
bisando cu si nos tuma e desaroyonan for di 
2010 den consideracion, lamentablemente 


nan no ta mucho alentador. 

For di 10-10-10 te dia awe, Corsou y su 
pueblo a sufri. Tin instabilidad y intranldli- 
dad, carga dor di rabia, ódio y antagonismo. 
Nos a conoce e.o.: Instruccion di Hulanda, 
asesinato politico, desempleo a crece muy 
en particular bou di nos hobenan, crimi- 
nalidad a crece, bulamento di curá di Parla- 
mentarionan, nos a conoce bochincha den 
Parlamento. 

Steven Martina: “..Shonnan... nos a yega e 
nivel di mas abou di comportacion den Par- 
lamento den nos história parlamentario...” 
asina Steven a para keto na dje. 

Servicio pa 
Comunidad 


|jf Al. ^Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Cruz N.V. 

Pariba di Brug: 

Seroe Preto N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Nan no kier a contesta Huez 


Arsenal di droga di duo 
Yeung a drenta via bahia Sint Joris 

Polis a confisca riba e dos hobennan Yeung, ta trata 
di droga y armanan di candela cu a drenta Córsou 
probablemente na bahia di Sint Joris (e anochi ante- 
rior), esta dia 12 di séptémber 2016. 

E acusadonan no kier a duna ningun contesta riba 
Huez mr. de Kort su preguntanan. 

Nan a haci uzo di nan derecho di keda keto. 


WILLEMSTAD - For di investigacionnan cu a 
sali na claridad a bin resultá cu e armanan y droga cu 









Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa na nos curason nos 
kier anuncia fayecimento di: 



Clarimene Milrose 

Mihor conoci como “ Cocote” 

*10-07-1954 - f31 -03-2017 

Acto di entiero lo wordo anuncia despues 


■ 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


GmdicimentQ/ inyitacion 


Nos famia kier a gradici tur esnan cu di un of otro manera a 
duna atencion durante enfermedad y entiero di Maatji 



Diana Tromp-Gomez 

Nos ta gradici tur cu tabata presente, tur cu a yama, manda 
flor y message. 

Boso sosten tabata un gran Consuelo pa nos. 

Alavez ta invlta pa un santo sacrificio di misa cu lo tuma lugar 
diasabra 1 di april, diamars 4 di april y diasabra 8 di april pa 
6’or di atardi na Kapel di Madiki y despues di ultimo misa lo tin 
un Rosario na cas; Madiki # 87 

Di antemano danki 
Su yiunan y famia 


Fiscal a haci un demanda di 6 aña di prison pa Brivien 
(e tin 19 aña), siendo pa Louisyn e Fiscal a pidi 2 aña 
di encarcelacion hubenil, esta 38 luna di cua 12 luna 
condicional y un periodo di prueba di 2 aña y guia 
di Reclassering hubenil. 

Abogado mr. Sulvaran a sigui mustra cu castigu di 
prison den SDKK pa hóbennan manera esaldnan (di 
asina poco edad) ta devastador, e repercucion lo ta 
teribel, pasobra hóbennan lo daña ainda mas. 


Tambe Fiscal a pidi pa confisca nan telefon y pa saca 
e droganan for di circulacion. Huez mr. Mauritsz 
de Kort a keda cu dia 21 di april pa mitar di 10 lo e 
dicta sentencia. 


JÁi 

‘pcutenaC 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


GmdiçimentQ / Invitacion 

Pa medio di esaki famia Tromp-Quandus kier a gradici tur 
esnan cu na un manera of otro a duna nos sosten, consuelo y 
forsa durante e fayecimento y despedida 
di nos defunto stima: 



Sara Maria 
Tromp Quandus 

Un danki ta bai especial pa staff y personal di san Pedro 
Paviljoen afd. Azalia 

Alaves kier invita pa 3 Santo Sacrificio di Misa 

Dialuna 3 di April 2017 pa 6:30 na Misa Sta Anna Noord 
Diaranson 5 di April 2017 pa 6:30 na Misa Sta Anna Noord 
Diasabra 8 di April 2017 pa 6:30 na Misa Papa 
Juan Pablo II Tanki Leendert 

X presa DO m es 

Atraco y mas atraco! Kico por haci 
pa preveni mas tanto cu ta posibel? 

Po: Condelorio (Booshi) Wever 


DIABIERNA 31 di maart un biaha mas 
un otro atraco a tuma lugar. Awor a toca 
turno y e mala suerte n’e oficina di Gobierno 
na Savaneta. Apesar cu e malhechornan a 
wordo gara, e.o. danki na studiantenan di 
scol pa polis, nos por bisa cu e cantidad di 
atraconan a bira asina hopi, cu ya casi atraco 
a bira algo normal aki na Aruba. E pregunta 
ta cu si nos mester sigui acepta esaki. 

Constantemente nos por scucha cu ta pa 
falta di e Minister concerni, kende no ta 
pone atencion of no ta worry kico ta sosode. 
Tanten cu e Minister aki ta bisa cu ta un 
percepcion ta biba den pueblo y cu ta may- 
ornan, maestronan ta lantando nan yiunan 
na un forma no corecto y cu t’e situacion 
na Venezuela ta causa di esaki, nos no por 
spera ningun solucion. 

Pero UPP ta kere, cu rond di e Minister 
mester tin hende cu ta supose di por consehe 
kico pa haci pa preveni atraco. 

UPP un par di siman pasa ya caba a cuminza 
elabora riba aspectonan di seguridad aki na 
Aruba. Nos a toca e rol cu companianan di 
seguridad priva ta hunga den combatimento 
di criminalidad y/o seguridad aki na Aruba. 
Mescos uso di tecnologia moderno den 
esald. Nos a bisa cu e.o. mester bin curso- 
nan di entrenamento p’esnan cu ta traha 
den dicho companianan, unda cu lo otorga 
certificado na tanto trahador como e com- 
pania di seguridad y mehoracion di salario, 
creando asina un tipo di sueldo minimo pa 
e categoria ald. 

A base di cursonan aki, e miembronan di 
seguridad lo ta entrena y prepara pa di an- 
temano sa ldco pa haci, pa evita cu atraco 
por wordo cometi facilmente, manera ta 
sosode aki na Aruba n’e momentonan ald. 
UPP kier tuma e atraco di diabierna como 
un ehempel, pa mustra con lo por a evita cu 


un atraco asina a sosode. 

Diabierna nos a compronde tabata dia di 
pago di pensioen na nos grandinan. Conse- 
cuentemente tur hende, incluso e atracador- 
nan, sa cu lo tin hopi placa den e edificio. 
No mester lubida cu tur luna ta paga riba 
mesun fecha y na mesun sitio, y e atraca- 
dornan sa esey. Cambia e lugar y fecha cada 
bez por ta un manera pa preveni, pero esaki 
lo ta dificil. 

Pesey ta indespensabel pa pone extra per- 
sonal. 

E prome pregunta ta, a percura pa mas hende 
di seguridad n’e sitio? Nos informacion ta, 
cu for di cuminzamento di aña caba no tin 
personal di CEA eynan, pero un persona cu 
ta empleado di un compania di seguridad 
priva. Esaki naturalmente sin nada pa pro- 
teha su mes. 

Aki caba por a preveni cu si dia cu tin hopi 
mas placa, ta pone extra vigilancia. P.e. 
vigilancia pafo di e edificio cu por vigila 
movecionnan pafo, y cu por avisa esun cu 
ta paden ora esaki ta necesario. 

Aki ya caba nos por mira e importancia di 
e cursonan cu UPP ta papia di dje. Si tin 
hendenan den servicio di e companianan aki 
cu a sigui e cursonan aki, nan lo bisa nan 
superiornan, cu extra personal ta necesario 
pasobra lo tin mas placa den e edificio e dia 
ey. Esaki no ta conta pa oficina di Gobierno 
so, pero pa banconan tambe. 

Pronto lo bay habri e MFA na Savaneta y ta 
di spera cu eynan lo no bay kremecha riba e 
aspecto di seguridad. Esnan cu ta traha den 
e edificio aki, mester por bay nan trabou sin 
miedo, pasobra nan sa cu Gobierno ta per- 
cura cu tin suficiente hende pa protehanan. 
Ya cu ainda e edificio no cla, ta di spera cu 


lo bin un asina yama “draaideur” na unda 
solamente un persona por sali cada bez. Un 
porta asina ta yuda preveni cu atracadornan 
por “escape” facib Mester exigi di tur banco- 
nan pa tin e tipo di portanan asina. 

Aparte di esaki, manera UPP a bisa caba, 
mester bin un cooperacion estrecho entre tur 
esnan cu ta traha riba e tereno di seguridad 
tanto den sector publico como priva. 
Mester un plan integral con pa proteha 
edificionan, proteha e pueblo y e personal 
laborando den sector aki. 

No tin lugar pa sectornan traha separada- 
mente for di otro. Si nos no haci esaki, anto 
cada bez nos lo keda core “achter de feiten 
aan”. 

Ta pesey UPP a scoge e ruta di trece posibel 
solucionnan p’e situacion di e seguridad aki 
nan Aruba. 

Ta di elogia cu apesar cu Gobierno no ta 
furni nos Cuerpo Policial cu e fondo cu ta 
necesario pa combati criminalidad manera 
mester ta, nos Cuerpo Policial a sa di gara e 
atracadornan den un tempo record. 

Esaki no mester kiermen cu nos ta bay sinta 
keto riba e situacion di seguridad aki na 
Aruba. 

E realidad ta cu nos mester bay traha riba 
prevencion. 

E atraco aki a laga un herido atras, em- 
pleadonan den trauma y empleadonan hopi 
spanta. 

Realidad ta cu tur esaki por a ser evita si 
medidanan adecuado a tuma lugar y si Go- 
bierno no a bay kremencha riba e gastonan 
di seguridad. 

UPP ta spera cu tanto e Minister di Husticia, 
Minister di Asunto General responsabel p’e 
edificio y oficina y Minister di Finanza p’e 
parti di placa, tuma accion rapido y efectivo 
pa no lamenta lo peor. Preveni ta mihor cu 
cura. 






32 


AWEMainta Dialuna, 3 April 2017 


Ministerio di Enseñansa hunto cu Fundacion Autismo Aruba ta organisando tayer di autismo 


Pa tur actor den enseñansa cu 
ta traha cu nos alumnonan 



LUNA di april ta luna internacional 
di conscientisacion riba Autismo y na 
Aruba tambe nos ta para keto n’esaki. 
Autismo of e spectrum di desorden autistico 
(Autisme Spectrum Stoornis) ta un reto 
grandi pa alumnonan escolar, pero tambe pa 
docentenan. Un alumno cu tin autismo ta 
procesa informacion na un manera diferente 
cu un alumno cu no tin autismo. 

E ta comunica na un manera diferente y e 
tin dificultad cu interaccion social y pa sera 
relacion cu otro mucha di su edad. 

P’e mucha aki ta dificil pa adapta na cam- 
bionan, na situacionnan imprevisto y no 
planea, lolce por haci’e dificil pe p’e funciona 
den ldas y na scol. 

Esald ta algun caracteristica di autismo. Mu- 
cha y personanan autista, sin importa e 
intensidad di e desorden neurologico, ta fun- 
ciona miho ora e ambiente ta hopi structura. 

Desde su inicio Fundacion Autismo Aruba 


ta traha duro pa crea conscientisacion y pa 
logra cu muchanan bibando cu autismo haya 
e mesun oportunidadnan den bida cu tur 
otro mucha. Tambe den enseñansa, Minis- 
terio di Enseñansa bou maneho di Minister 
Michelle Hooyboer-Winldaar a reconoce e 
necesidad pa yuda maestronan y tur otro 
partner envolvi haña e herment necesario 
pa sigura y eleva e calidad di enseñansa y 
cuido cu muchanan bibando cu autismo tin 
derecho di ricibi. 

P’e motibo ey a partner cu Fundacion Au- 
tismo Aruba y a haci’e posibel cu e siman 
aki lo tin un tayer duna pa dos “Board 
Certified Behavioral Analysts” di Merca. 
E tayer lo ta uno intensivo riba autismo 
en general como tambe e comportacion cu 
autismo ta bin cune. 

Durante e tayer lo splica con pa anda cu e 
mucha autista den ambiente di ldas y na scol. 
Tur scol lo ricibi e autsim toolldt cu Ministe- 
rio di Enseñansa a laga traduci na Hulandes 


y cu sigur lo ta un herment hopi practico 
pa maestronan y otro profesionalnan den 
enseñansa uza den nan trabou diario. 

E prome dos dianan e tayer lo ta pa tur 
maestro di educacion special na Aruba, 
hunto cu e team di profesionalnan di MDC, 
e trahadonan social di tur directiva di scol y 
tambe e docentenan di IPA. 

Despues ta sigui cu dos dia mas di tayer 
p’e maestronan di enseñansa regular, esta 
di tur scol preparatorio y basico na Aruba. 
Nos por a tuma nota cu e entusiasmo den 
veld ta grandi y e cuponan a yena mes ora. 
P’e motibo ey a dicidi cu lo bolbe haci un 
tayer pa resto di veld na luna di october. 

Minister di Enseñansa ta gradici Fundacion 
Autismo p’e trabou importante cu nan ta 
desplega cu hopi dedicacion y ta desea tur 
participante hopi exito cu e tayer “Autismo 
den ldas”. 

Mireille Sint Jago (MEP): 


Enseñansa na Aruba lo hoya su overhaul necesario 


TA ora pa nos admiti cu nos scolnan mester di un overhaul com- 
pleto y hopi necesario. Por ehempel, nos scolnan basico mester di 
hopi mas material, pero tambe di ayudo den e forma di Klassenas- 
sistent y Leesmoeders (m/f) y digitalisacion. 

Asina nan por logra educa y prepara nos muchanan pa scol se- 
cundario hopi mas mihor. 

Esaki ta necesario pa nos hobennan keda interesa den nan educacion 
y haya mas motivacion pa nan tuma responsabilidad pa nan mesun 
future, segun e miembro di MEP, Mireille Sint Jago. 

Aworaki tin un porcentahe grandi di mucha y studiante cu no ta 
logra pa nan por ta exitoso den nos sistema di enseñansa. Esey 
mester cambia. 

Pa logra e cambio, nos lo mester laga cierto custumber bay pa traha 
lugar pa ideanan inovativo. Esey kiermen cu nos mester tira tur 
cos afo? 

No... no... absolutamente cu NO! 

Nos como maestronan lo mester haya chens pa wak kico tur ta 
pasando den enseñansa rond mundo. 

N’e mesun momento lo mester inventarisa e habilidad, talentonan y 
vision di nos mes como maestronan y combina esald cu e deseonan 
di nos alumnonan. Asina nos lo por yega na un vision fuerte pa cu 
nos educacion, segun Mireille Sint Jago. 

Algun ehempel di desaroyonan den nos mesun Re- 
ino cu te ainda no a yega Aruba na un manera integral: 

• Dalton Onderwijs: Caminda muchanan ta siña pa traha cu nan 
propio planning y leerdoelen pa un periodo di 6 siman. 

• Technasium: Studiantenan ta haya un tarea/problema pa solu- 
ciona pa un compania. 

• Twee Talig Onderwijs (TTO): Studiantenan ta scoge algun ma- 
teria den un otro idioma di instruccion cu Hulandes. 

• Leren voor Duurzaam Onderwijs (LvDO): Na un manera inte- 
gral ta educa e studiantenan pa pensa riba solucionnan pa prob- 
lemanan riba e tereno di Medio Ambiente, Asuntonan Social, 
Salud (publico), Energiay Economia. 

• Docenten Ontwikkel Team (DOT): Un proyecto cu ta brinda 
e oportunidad na docentenan di diferente scol pa delibera riba 
topiconan y trece solucionnan cu por wordo implementa na tur 
scol. Tambe e ta encera traha material nobo pa nos scolnan. 

E situacion aworaki ta cu cada scol y cada maestro ta haci tur 
cos cu ta aki riba den un forma of otro y mayoria di nan no ta 
wordo facilita cu por ehempel un taakuur. 

Ademas, e cantidad di oranan (lesuur) cu maestronan den scol 
secundario ta traha combina cu e situacion cu nan ta traha cu alum- 
nonan cu no a siña di ta mas independiente pa via di e discrepancia 
entre e idioma di instruccion y nan lenga materno, ta haci e trabou 
di un maestro hopi mas pisa. 

Djis pasobra esaki a bira un custumber, no ta un argumento pa esald 
no cambia. Mireille Sint Jago ta convenci cu e ta baha e calidad di 
nos educacion. Nos tur mester ta hopi agradecido pa tur e trabou 
cu nos maestronan na tur scol ta brinda nos muchanan tur dia. 


Sinembargo, na fin di dia nos tin cu puntra nos mes si nos sistema 
di educacion realmente ta prepara nos muchanan pa futuro. 


Tin un grupo cu ta creciendo cu ta realisa cu e ta hopi necesario pa 
nos cuminsa prepara e futuro generacion pa nan por aporta na nos 
comunidad prome, dor di brinda educacion den nan lenga materno. 

E miembro di MEP sa sigur cu esey lo trece un alivio grandi pa 
studiante, maestro y mayornan cu tambe ta lucha pa nan yiunan 
haya nan educacion. 

TTO y Dalton Onderwijs lo ta algun programa inovativo cu por trece 
un cambio profundo. Pero tambe un DOT team lo yuda pa nos haya so- 
lucionnan specificamente p’e situacion di nos educacion aki na Aruba. 


Ta necesario pa nos envolve nos maestronan mas hopi posibel den 
e maneho di nos enseñansa na Aruba. Asina so nos por crea un 
educacion cu ta crea studiantenan fuerte. 

Un dicho hopi conoci riba e topico aki ta: “If you are not willing 
to learn, no one can help you, if you are determined to learn, no 
one can stop you!” 

Ban laga idealismo vence materialismo, dia 22 di september, ora 
nos bay vota. Pa Mireille Sint Jago, esey ta primordial. Ban Hunto 
p’e Cambio! 

Joselin Croes ta comparti e resultado di 

Focus Group teni cu e hobennan di Universidad 

di Aruba riba e topico Economia 



DESPUES di 2 seccion hopi interesante y na unda Joselin Croes 
a scucha y siña hopi di e hobennan cu a pone nan mes disponibel 
pa comparti cune nan inldetudnan y nan deseonan pa un mihor 
Economia pa Aruba. 

Esald t’e ultimo Focus Group cu a tene cu e grupo di studiante na 
Universidad di Aruba, pa cual un biaha mas ta gradici nan pa nan 
input y profesionalismo y ta desea nan tur clase di exito cu nan 
estudio y cu pronto nan por termina pa drenta e mercado laboral 
pa yuda Aruba crece cu hobennan profesional. 

PA CU ECONOMIA NAN INPUT TA 

Nan ta preocupa cu turismo t’e unico pilar economico y nan ta 
preocupa p’e impacto negativo cu CITGO ta bay tin riba medio 
ambiente y ldsas hasta turismo. 

Nan ta di opinion cu mester traha riba sector economico nobo pa 
crea cupo di trabou nobo y diversifica economia. 

Nan lo desea pa Aruba inverti mas aun, un y tur cu lder inverti, 
den agricultura, cria y pesca, pa yuda nan cu incentivonan a largo 
plaso. 

Nan ta di opinion cu nos leynan laboral p’e doño di trabou mester 
bira mas flexibel, claro semper cu proteccion p’e trahador. 

Nan como hoben ta bisa cu tin hopi hoben cu lder traha deeltijd 
y studia of lceda wak pa yiu mitar dia of nan lo kier traha via con- 
tract pa un tempo defini, pa wak si nan ta gusta e trabou, locual 
aworaki no ta posibel. 

Nos leynan laboral ta crea un stagnacion den productividad y 
creatividad di un negoshi, pasobra bo no por kita ningun hende 
di trabou. E hobennan ta uza nos aparato gubernamental como 
ehempel. 

Mester bin cu control severo riba prijs. Aruba ta birando caro y 
no tin control di prijs tumando lugar. 

Mester introduci un plan di zonificacion pa stop cu den cada sldna 
ta habri un supermarket of un restaurant of un bar. Esaki ta daña 
e barionan y baha balor di e casnan. 

Trece waf di fruta bek como un parti di nos cultura y pa yuda 
baha prijs di fruta y berdura. 

Duna e trahador mas capacidad di compra dor di baha Inlcom- 
stenbelasting y Loonbelasting y kisas compens’e cu un Sales Tax. 
Nan ta di opinion cu e belasting di Aruba ta un di esnan di mas 
halto di mundo. 

Nan ta desea un maneho estricto di inmigracion pa yuda tene e 
placa na Aruba. 

Pues pa nos stop di promove pa un persona so bin Aruba su so, 
manera por ehempel un inwonende dienstbode y of trahadornan 
individual, cu no mag di bin cu nan famia p’e prome 3 añanan. 
Mihor ta laga e pareha jong bin hunto, p’asina nan crea nan bida 
y hogar aki na Aruba hunto, pa tene nan placa cu nan ta gana ald 
na Aruba y no pa nan manda tur placa afo pa nan famia. 

Mester bin cu un control severo riba negoshinan, comerciante y 
trahadornan ilegal, pasobra esaki ta kibra e negociantenan Aru- 
biano y e ta daña e economia di Aruba. 

Polis no por confia mas y mester ta prepara 

Atracadorncm di Hulpbestuurs 
Kantoor Savaneta tabata 
arma y hasta a los tiro 





ta tras di e atracadornan aki y na altura di 
Roy’s Hotel. 

Nan ta wak e tres sospechosonan ta subi den 
dos diferente auto y nan a sali den direc- 
cion pabou. T’asina cu tur unidad di Polis a 
cuminsa cu e buskeda di e atracadoman ald. 

Na altura di Franse Pas ta para un Nissan 
March y na unda ta bay over na detene dos 
sospechoso. Tambe e mesun momento un 
otro unidad di Polis ta bin topa cu un Nis- 
san Sentra patras di un cas na Pos Chikito. 
Ey nan ta manda Polis Tecnico p’asina haci 
su investigacion y tambe ta tuma e auto aki 
den beslag. 

Un rato despues na Sabana Basora un 
unidad di Polis ta para un Toyota Tercel y 
eynan ta detene e chauffeur y tambe tuma 
e auto den beslag. Total a detene 5 hende. 
Den nan dos Arubiano y total 3 auto den 
beslag. E total di placa cu a bay cu ne ta mas 
o menos 30.000 florin. 


VOCERO interino di Polis, sra. Liliana 
Rasmijn a relata exactamente con e caso di 
atraco di diabierne ultimo a tuma lugar, pa 
cual nos a publica varios foto. 

T’asina cu pa mas o menos 3:30 di diabierna 
atardi Central di Polis ta haya un yamada 
cu ta bisa cu un atraco a cabi tuma lugar na 
Hulpbestuurs Kantoor Savaneta. 

T’asina cu na yegada di Polis por a compro- 
nde cu total 3 hende homber cara no tapa y 


tur tres cu arma di candela a caba di atraca 
dos meneer cu a bin busca e placa di dia e 
momento ey (geld transport). 

Un di nan a los un tiro na unda cu danki 
Dios no a alcansa nuin di dos di e meneer- 
nan aki. 

Despues un un rato un yamada ta drenta 
na Central di Polis for di coleganan di Aca- 
demia Policial Watty Vos, bisando cu nan 


Atraco Team ta sigui cu e investigacion awor. 
Tambe Slachtofferhulp a presenta n’e sitio 
di e sucedido pa atende cu e personanan cu 
a wak loke a pasa y e dos victimanan di e 
atraco. 

Cuerpo Policial lder a gradici tur e coleganan 
p’e bon trabou cu den un corto tempo a sa 
di yega y detene e sospechosonan. 

Nos di Cuerpo Policial ta pidi ken cu por a 
wak algo yama tip lijn di Polis 11141. 

